Rezultati školskih takmičenja Tesla Info Kup 2014\nZavršena je prva faza takmičenja Tesla Info Kup 2014. Testiranju je pristupilo preko 2000 učesnika iz 176 škola u Srbiji. Kako je se broj prijavljenih škola i takmičara od regiona do regiona prilično razlikuje, da bi se postigla uravnoteženost broja škola na sva četiri regionalna takmičenja, komisija je odlučila da izvrši manju preraspodelu škola po regionima, o čemu se možete informisati u nastavku.\nObrađeni su rezultati školskih testiranja i dostavljamo vam pojedinačne rezultate, kao i timski plasman na nivou regiona. Takođe su dati i rezultati za svaku od škola ponaosob, gde su timovi koji su se plasirali na regionalno takmičenje su osenčeni i obeleženi oznakom tima - TIM1, TIM2...\nNa regionalnom takmičenju u Nišu koje će se održati 12.04.2014. takmičiće se škole iz južnog dela Srbije, do Niša, ukupno 46 škola. Spisak škola predviđenih za niško regionalno takmičenje možete preuzeti sa OVOG linka.\nRezultate takmičenja učenika niškog regiona možete skinuti sa sledećih linkova:\nRezultati takmičenja za svaku od škola pojedinačno\nNa regionalnom takmičenju u Prvoj tehničkoj školi u Kragujevcu, 13.04.2014. takmičiće se 32 škole sa područja zapadne i centralne Srbije i Timočke Krajine:\nSpisak škola za regionalnu smotru u Kragujevcu\nRezultati takmičenja učenika kragujevačkog regiona:\nTakmičenje u Novom Sadu će se održati 26.04.2014 u prostorijama Elektrotehničke škole "Mihajlo Pupin". Učestvovaće predstavnici 51 škole iz Novog Sada i sa teritorije teritorije Vojvodine severno od Novog Sada:\nSpisak škola za takmičenje u Novom Sadu\nPreuzimanje rezultata takmičenja učenika novosadskog regiona:\nČetvrto regionalno takmičenje planirano je za dan kasnije, 27.04.2014. Mesto održavanja poslednje u nizu ovogodišnjih regionalnih smotri je Srednja tehnička PTT škola u Beogradu gde će se nadmetati učenici 47 škola iz šireg područja Beograda, kojima će se pridružiti prijavljene škole sa teritorije Vojvodine, južno od Novog Sada:\nSpisak škola za beogradsko takmičenje\nRezultati takmičenja učenika beogradskog regiona:


Film o Aronu Švarcu u Art bioskopu na Kolarcu - Plezir\nFilm o Aronu Švarcu u Art bioskopu na Kolarcu\nU okviru programa Kolarac Take Over, u sredu 20. aprila, u Art bioskopu (sala Josif Pančić) biće prikazan film ,,The Internet’s Own Boy: The Story of Aaron Swartz” u 19.30h.\nOvo je priča o životu jednog od osnivača čuvenog sajta Reddit, pioniru internet aktivizma, koji je svoje delovanje zasnivao na kreiranju uslova za slobodan pristup znanju, informacijama i slobodi govora. Film prati njegovu borbu, zbog koje će na kraju, platiti previsoku cenu, nakon saznanja da će zbog svog delovanja biti osuđen na višegodišnju zatvorsku i milionsku novčanu kaznu. Ipak, za samo dvadesetšest godina života, ovaj neobični programmer uspeo je da promeni internet zauvek. Film će biti pirkazan sa engleskim titlovima, a nakon projekcije planiran je i razgovor na temu pristupa slobodnom znanju na internetu.\nPublika će imati priliku da ovaj film pogleda u okviru programskog ciklusa, iniciranog kroz Take Over projekat, a u partnerstvu sa Share Fondacijom. Cilj ove saradnje je povećanje digitalne pismenosti i razumevanja sveta novih medija kod prvenstveno kod mladih. Prethodno, održana su dva predavanja na Kolarcu, kao i radionica na kojoj su polaznici imali priliku da primene neke od tehnika analize društvenih medija kao prethodno stečena teorijska znanja.\nAntrfile: Kolarac Take Over je višegodišnji međunarodni projekat koji za cilj ima razvoj publike i novih programa u okviru institucija kulture. U maju prošle godine, formiran je Savet mladih, čiji članovi prethodnih meseci vredno rade na promišljanju i kreiranju sadržaja koji će biti prostor za susret sa vršnjacima sličnih interesovanja.\nTAGS: Aron ŠvarcArt bioskop KolaracKolaracKolarac Take OverPlezirPlezir magazinThe Internet’s Own Boy: The Story of Aaron Swartz


Uništenje zgrade i kolekcija „neprocenjiv je gubitak za Brazil“, izjavio je predsednik te zemlje Mišel Temer, a prenose agencije.\nUzrok požara još nije poznat, a zasad nema podataka o tačnim razmerama uništenja, kao ni o mogućim žrtvama ili povređenima. Portparol vatrogasaca je rekao da su neki eksponati iz muzeja spaseni, a da su vatrogasci uz pomoć zaposlenih u muzeju uspeli da sklone mnogo stvari iz tog zdanja.\nKako prenose mediji, požar je izbio oko19.30 sati po lokalnom vremenu, odnosno nešto iza ponoći po srednjoevropskom.\nViše od 20 miliona vrednih predmeta\nNajmanje 24 žrtve požara u okolini Atine


Očigledno je da postoji veliki pritisak i ekspanzija desničarskih stranaka u Hrvatskoj, a naravno to se uvek prelama na srpsko – hrvatske odnose i time se nastavlja antisrpska histerija u Hrvatskoj, izjavio je danas potpredsednik Vlade Srbije Ivica Dačić.\n„Samo, svi treba da budu svesni svojih zločina koje su počinili, a ne da relativizuju svoje zločine u Drugom svetskom ratu, koji su sto, hiljadu puta veći i strašniji nego zločini devedesetih godina“, rekao je Dačić novinarima uoči sednice Glavnog odbora Socijalističke partije Srbije (SPS) u sedištu stranke u Beogradu.\nDačić je ukazao da se istovremeno sa protestom u Vukovaru u Hrvatskoj održava promocija knjige o zapovedniku Jasenovca, Maksu Luburiću, jednim od najvećih ubica u Drugom svetskom ratu. Govoreći o Kosovu, Dačić je ponovio da postoji jasna promena stava ameriиke administracije, koja više ne gleda na Kosovo kao na svoje čedo, već pokušava da bude objektivna i to je dobro! Odgovarajući na pitanja, Dačić je rekao da je kosovska spoljna i unutrašnja politika u velikoj defanzivi.\n„Oni više nisu čedo Zapada, nego problem Zapada. Oni su prepreka za mirno rešavanje problema na Kosovu i Metohiji i zato je pozicija Srbije sve jača“, izjavio je Dačić.\n„Mi nastavljamo politiku povlačenja priznanja i brzo ćete biti obavešteni o tome“, poručio je novinarima.\nPredsednik SPS rekao je novinarima, da stranački izbori nisu tema današnje sednice Glavnog odbora, ko je kandidat za koju funkciju, niti za predsednika stranke, da neće biti reči o kadrovima, jer je još rano. On je izjavio da nema ništa protiv da ima protivkanidata za izbor šefa stranke.\n„Ja sam uvek traћio da mi neko bude protivkandidat, ali da budemo precizni, taj ko bi bio meni protivkandidat treba da izađe sa svojim programaom, predlogom ljudi i treba da zna ako izbgubi, neće biti deo moje ekipe, pa izvolte“, poručio je Dačić.\n„Za SPS bitno nastaviti reforme, započete pre više godina, da je modernizujemo i jačamo kadrove, uz što više mladih i da se priprema na sve izazove pred sledeće izbore, neće biti menjan program stranke, ali će doneti deklaraciju o svim važnim temama“, rekao je on.\nNa dnevnom redu sednice GO, zatvorene za javnost su odluke potrebne za održavanje Kongresa SPS 22. decembra.


Danilović se oporavlja, lekari spašavaju palac – Nadlanu.com\nDanilović se oporavlja, lekari spašavaju palac\nObjavljeno 19. maja 2013. / 16:05:21\n"Kada je primljen u Urgentni centar Daniloviću je palac bio skoro pa amputiran. Mikrohirurzi su mu zašili palac i zadovoljni su kako je sve ispalo. Jutros je pomalo pomerao palac, a da li će ga u potpunosti pomerati još uvek rano za prognoze, s obzirom da je juče obavljena operacija", objašnjava Ristić, koji je danas posetio Danilovića.\nDanilović je teško povređen kada ga je posle svađe i dve tuče u kafani na Košutnjaku nožem u stomak ubo prijatelj Branko Filipović, zvani Fido. Napadač je juče i posetio bivšeg košarkaša kog je ranio u Urgentnom centru, a zatim je u Policijskoj stanici Čukarica u prisustvu advokata dao izjavu.\nDanilović je uboden u stomak i presečena mu je tetiva palca desne ruke, a po dolasku policije i Hitne pomoći, odbio je svaku saradnju. U policiji kažu da su ubrzo stupili u kontakt sa Danilovićevim prijateljem Filipovićem sa kojim je prethodno veče bio u kafani.\n"Filipović je otišao u posetu Daniloviću, a zatim najavio da će s advokatom otići u policijsku stanicu na Čukarica da da izjavu o napadu", objašnjavaju u policiji.\nDanilovića je posetila i supruga, a ispred sobe u kojoj se oporavlja stoji obezbeđenje.\nhitna pomoćoperacijapolicijapovre?enpredrag danilovićsvađaurgentni centar\nOGNJEN VRANJEŠ SMUVAO POZNATU BLOGERKU: Zoranah spakovala kofere i otišla u Atinu!…


Mandić: Nikšić će posle 76 godina imati gradonačelnika koji je Srbin – Portal Nikšić\nMandić: Nikšić će…\nMandić: Nikšić će posle 76 godina imati gradonačelnika koji je Srbin\nIzvor: Arhiva, Twitter\nPredsjednik Demokratskog fronta Andrija Mandić ocijenio je da su na izborima u Nikšiću uspeli da “razvlaste DPS” i da organizovani kriminal “izbace iz njegove prestonice”, odnosno da Mila Đukanovića “izbace iz njegove najveće tvrđave Nikšića”.\nMandić je za TV Pink rekao da su to razlozi što je jučerašnja pobjeda veličanstvena i velika, a da je za srpski narod u Crnoj Gori od velike važnosti što će posle 76 godina Nikšić imati gradonačelnika koji će biti Srbin.\nPodsjetivši da je Nikšić rodni grad Mila Đukanovića, Mandić kaže da su uspjeli da pronađu snagu koja im je omogućila da pokažu da su najači opozicioni subjekt i pored toga što je “jedan dio onih koji su sa njima nastupili na avgustovskim izborima sada odlučio da podrži neku drugu stranu”.\n„Odlučili su da podrže Bečića ili da budu posebne liste računajući da će u sudaru Demokratskog fronta i Koalicije za budućnost i DPS-a izvući veliku korist“, kazao je Mandić.\nPodsjetio je da su sve opozicione strukture zvali da stanu na jednu listu jer su želeli da postoji samo jedna lista koja bi se borila protiv DPS.\n„Ali, nisu željeli, računali su da mogu nekako da ostvare ono o čemu se pričalo nakon izbora 30. avgusta kada se vodila prljava kampanja protiv Demokratskog fronta – kako mi nemamo ništa, kako su nam sve glasove donijeli Krivokapić i oni koji su njega podržavali. Sada su oni svi na drugoj strani i ta trećeplasirana lista premijera Krivokapića i predsjednika Skupštine je naš važan koalicioni partner, ali je dobro da su novi odnosi uspostavljeni u Nikšiću“, navodi lider DF-a.\n„Ali, dobro znam ko se u Crnoj Gori obrušio na koga. Milan Knežević, Milun Zogović, Milutin Đukanović i ja smo u ovo vrijeme vlade Zdravka Krivokapića podjednako pretresani kao u vrijeme vlasti Mila Đukanovića, pa nismo rekli da su svi krenuli na nas, čitava država, nego smo prihvatili činjenicu da se pojedini državni resursi u Crnoj Gori zloupotrebljavaju protiv Demokratskog fronta“, kazao je Mandić.\n„Te združene kriminalne akcije su imale kao krajnji rezultat nanošenje štete srpskom narodu“, kazao je Mandić.\nU maju će biti održani izbori u Herceg Novom, ali Mandić napominje da ni jedna opština u Crnoj Gori ne može da se upoređuje sa Nikšićem.\n„Nikšić je bio simbol vlasti Mila Đukanovića, a Herceg Novi, gdje mi držimo vlast dugi niz godina, neuporediv je sa onim što se juče dogodilo u Nikšiću“, zaključio je Mandić.\nTags: andrija mandicizbori niksic


ДЕКЛАРАЦИЈА О СРПСКИМ ЖРТВАМА | Јадовно 1941. – КУЛТУРА СЈЕЋАЊА\nZasjedanje Skupštine za dijasporu i Srbe u regionu\nSkupština dijaspore i Srba u regionu izdala je deklaraciju kojom daje podršku Vladi Srbije da se obilježi dan sjećanja na srpske žrtve u 20. vijeku sa posebnim osvrtom na devedesete godine prošlog vijeka, rekao je danas predsjednik ove skupštine Dragan Stanojević.\nOn je upoznao članove Odbora Skupštine Srbije za dijasporu i Srbe u regionu sa sadržinom deklaracije, koja je, kako kaže, predložena sa ciljem da se pomogne naporima Vlade Srbije na zaštiti pijeteta prema srpskim žrtvama.\n“To je strateški put koji srpska dijaspora može da iskoristi zbog pokušaja klasifikacija istorijskih činjenica koje ugrožavaju naš nacionalni indentitet i državu”, rekao je Stanojević.\nOn kaže da se, osim uvođenja nacionalnog dana sjećanja na sve srpske žrtve, u deklaraciji navodi da se Skupština dijaspore i Srba u regionu zalaže za uspostavljanje memorijalnog centra srpskih žrtava u Beogradu.\nU deklaraciji se podsjeća da je srpski narod kroz istoriju dao nemjerljive žrtve za odbranu civilizacijskih vrijednosti i slobode čovječanstva.\nIstičući da u svjetskoj javnosti i dalje postoji nepoznanica o broju žrtava i načinu stradanja srpskog naroda, Stanojević je rekao da deklaracija ima za cilj da se kroz kulturu sjećanja obezbijedi tačna slika o srpskim žrtvama i spriječi dalja marginalizacija.\n“Na taj način bi se ujedno predupredile i aktivnosti usmjerene na poricanje zločina koji su učinjeni nad Srbima. Stradalaštvo u svim istorijski relevantnim epohama po srpski narod, treba pamtiti da se ono ne bi ponavljalo”, navodi se u deklaraciji.\nNa sjednici skupštinskog Odbora za dijasporu i Srbe u regionu zaključeno je da je neophodno imenovati direktora Uprave za saradnju sa dijasporom i Srbima u regionu da bi se pomoglo Srbima u regionu, ali i iskoristio kapacitet onih koji žive van granica matice.\nPredsjednik Odbora Janko Veselinović rekao je da Ministarstvo spoljnih poslova i Vlada Srbije treba da se uozbilje i imenuje direktor Uprave da bi u punom kapacitetu država mogla da odgovori na obaveze koje ima prema Ustavu.\nPrema njegovim rečima, neophodno je imenovati direktora Uprave da bi se zaštitili Srbi u regionu koji imaju brojne probleme, ali i iskoristili kapaciteti četiri miliona Srba koji žive van granica zemlje.\nOn je naveo da je dogovoreno da se intenziviraju aktivnosti na izradi izmjena i dopuna Zakona o dijaspori i Srbima u regionu da bi se popunile određene pravne praznine, odnosno da bi Skupština dijaspore i Srba u regionu, koja je sada u tehničkom, a ne u punom kapacitetu, mogla da nastavi sa radom.\nVeselinović je najavio da će skupštinski Odbor na narednoj sjednici formirati poseban pododbor za izradu baze podataka dijaspore i Srba u regionu.\nČlanovi Odbora su podržali deklaraciju i ideju o bazama podataka i vođenju evidencija o dijaspori i Srbima u regionu.\nPodignuti spomenik Srbima poginulima u ratu devedesetih …


Mogherini: Saradnja EU i Kine „nikada nije bila važnija”\nVisoka predstavnica/potpredsjednica Federica Mogherini je danas tokom drugog dana posjete Pekingu kopredsjedavala godišnjem dijalogu između EU i Kine zajedno sa kineskim državnim sekretarom Yangom Jiechiem. Strateški dijalog koji se održava u okviru priprema za samit između EU i Kine koji će biti održan u junu u Briselu, bio je prilika da Mogherini i sekretar Yang razgovaraju o saradnji u velikom broju međunarodnih pitanja i aktuelnih globalnih kriza kao i o bilateralnim odnosima.\nRazmatrajući dubinu i obim strateškog partnerstva EU i Kine, zvaničnici su razgovarali o velikom broju pitanja: od rastućih tenzija na Korejskom poluostrvu – pitanje u kom Kina i Evropska unija podržavaju hitnu denuklearizaciju, smirivanje tenzija i povratak dijalogu – do sprovođenja Zajedničkog sveobuhvatnog plana djelovanja. Visoka predstavnica i sekretar su istakli „snažnu opredjeljenost punom sprovođenju svih elemenata Plana djelovanja […] kao najvažnijeg aspekta kontrole oružja i režima neširenja nuklearnog oružja”. Obavezali su se na nastavak zajedničkog rada u okviru Zajedničke komisije kojoj predsjedava visoka predstavnica, a čiji je Kina „aktivni, konstruktivni i veoma cijenjeni član.”\nMogherini i sekretar Yang su vodili dug razgovor o ratu u Siriji u kom EU kao najvažniji prioritet vidi okončanje sukoba. Njih dvoje su razgovarali o načinima da aktivno podrže proces koji predvodi UN uz istovremeni rad na unapređenju pristupa humanitarne pomoći u zemlji. Mogherini je izjavila: „Slažemo se da ovaj proces mora biti politički, da sve strane moraju biti uključene u njega i da upotreba hemijskog oružja mora biti istražena […] Tek po započinjanju kredibilne političke tranzicije ćemo mobilisati sve neophodne resurse kako bismo Sirijce podržali u procesu pomirenja i obnove, kao što je potvrđeno na briselskoj konferenciji o budućnosti Sirije i regiona koju smo organizovali početkom aprila u saradnji sa generalnim sekretarom UN Antoniom Guterresom.”\nMogherini i Yang su zaključili da je neophodno mobilisati međunarodnu podršku za mirovni proces u Avganistanu, rješavanje krize u Libiji, Africi – u kojoj postoji potencijal za povećanje saradnje – kao i u pitanjima bezbjednosti i odbrane. Kada su u pitanju bezbjednost i odbrana Mogherini je govorila o „stvaranju dodatnih prilika da [EU i Kina] zajedno rade na rješavanju izazova koji se tiču očuvanja mira, borbe protiv pirata i terorizma.”\nEvropska unija i Kina kao globalne sile „dijele odgovornost za izgradnju globalnog poretka koji se zasniva na pravilima u kom vlada viši stepen saradnje”, rekla je Mogherini. Ona je istakla da su sporazumi o klimatskim promjenama i ciljevima održivog razvoja iz Pariza i Njujorka, kao i podrška koja se pruža Svjetskoj trgovinskoj organizaciji u cilju spriječavanja protekcionizma, tri oblasti u kojima Evropska unija i Kina moraju da ostvare tijesnu saradnju kako bi obezbjedile očuvanje svjetskog poretka.\nKada su u pitanju bilateralni odnosi, Mogherini je prenijela zabrinutost Evropske unije povodom poštovanja ljudskih prava u Kini i podvukla značaj iskrenog i konstuktivnog dijaloga kao najboljeg načina za rješavanje svih pitanja. Ona je rekla da namjerava da pokrene pregovore o viznim olakšicama i rješavanju problema iregularnih migracija u cilju jačanja infrastukturnih veza posredstvom platforme o povezanosti EU i Kine i ostvarivanja značajnog napretka u pregovorima o Sveobuhvatnom investicionom sporazumu. Imajući o vidu da se radi o jednom od najznačajnijih trgovinskih i investicionih odnosa na svijetu, Mogherini je podsjetila na posvećenost kineskog predsednika Jinpinga slobodnoj trgovini, mulilateralizmu i održivom razvoju i ponovila da EU i Kina „moraju zajedno da rade ne samo na očuvanju, već i na unapređenju međunarodnog sistema koji se zasniva na pravilima a koji je u osnovi našeg zajedničkog prosperiteta i bezbjednosti.”\nVisoka predstavnica i državni sekretar su se složili da je „stanje naših odnosa izuzetno pozitivno kao i dnevni red posjete, odnosno strateškog dijaloga” koji je „dobra osnova za pripremu predstojećeg samita.”


31.05.2021 u 18:59\nInstagram optužen da je cenzurisao poruke podrške Palestincima\nInstagram menja način na koji prikazuje sadržaj nakon što je optužen za potiskivanje pro palestinskih poruka tokom nedavnog sukoba u Gazi. Platforme društvenih medija tokom nedavnog sukoba u Gazi su se u velikoj meri koristile za širenje poruka podrške na obe strane. Navodi se da je aplikacija favorizovala originalni sadržaj u svojoj funkciji „priče” u odnosu na postojeće, ponovo deljene postove, ali će im sada pružiti jednak tretman, prenosi Bi-Bi-Si. Trenutni sistem je imao „veći uticaj od očekivanog” na neke vrste radnih mesta, međutim to je bio neželjeni efekat, a ne pokušaj cenzure nekog određenog stanovišta, rekli su iz kompanije, prenosi Tanjug. Portparolka kompanije rekla je da je logika davanja prioriteta originalnim objavama bila da većina korisnika Instagrama ima više


Vodovod: Deset dana padavina vratilo bi situaciju u normalu - Klix.ba\nFlaše i kanisteri opet u Sarajevu\nVodovod: Deset dana padavina vratilo bi situaciju u normalu\n7.12.2011. u 10:18\nBrojni su čitatelji u proteklim danima zvali našu redakciju negodujući zbog sve učestalijih redukcija vode u Sarajevu, zbog kojih su prisiljeni koristiti vodu iz flaša i kanistera.\nS nestancima vode sve su glasnije postale i priče da se to dešava jer preduzeću Vodovod i kanalizacija nedavno nije prošao prijedlog za povećanje cijena vode. No, naš sagovornik u ovom preduzeću, koji obavlja funkciju rukovodioca Službe za proizvodnju i distribuciju vode, Salhudin Bakal negira takve navode i ističe da je jedini uzrok redukcijama vode suša, odnosno nedostatak padavina koji traje već duže vrijeme.\n"Nismo mi to izmislili, sve se može provjeriti, iz tih razloga ne plove brodovi Dunavom i Rajnom, a u našoj zemlji HE Višegrad radi samo tri sata dnevno. Dakle, suša je dovela do znatnog smanjenja nivoa vode u svim izvorištima iz kojih se napaja naš vodovodni sistem. Zbog toga smo u proteklim danima bili prisiljeni uvoditi redukcije u noćnim satima kako bismo tokom dana imali uredno snabdijevanje vodom", kaže Bakal za Sarajevo-x.com. Precizira kako ovih dana u sistemu nedostaje 10 posto vode, odnosno 300 litara u sekundi (trenutno je u sistemu 2.700 litara u sekundi).\n"Evo, padavine su već počele, iako u manjoj količini. Mene je jedino strah mrazeva koji bi nam mogli dodatno zakomplikovati situaciju, ali isto tako sedam do deset dana neprestanih padavina bi situaciju vratilo u normalu i naša izvorišta bi ponovo imala dovoljan kapacitet", dodaje naš sagovornik. On je također kazao kako ne stoje priče o nepostojanju nekog alternativnog sistema napajanja vodom, budući da je logično da vode nema ako nema padavina.\n"Davno je postojala ideja da se voda u Sarajevo dovede i sa Jahorine, iz Crne rijeke, ali je u ovom trenutku zaista nerealno pričati o tome, jer to iziskuje mnogo novca. Osim toga, pri ovakvoj suši nam vjerovatno ni to ne bi pomoglo", pojašnjava Bakal. On je, međutim, priznao kako Vodovod gubi velike količine vode zbog zastarjele distributivne mreže.\n"Sedamdeset posto naše distributivne mreže nema nikakvu knjigovodstvenu vrijednost, ona je odavno trebala biti zamijenjena. To je razlog što zaista gubimo velike količine vode, mi svakodnevno popravljamo kvarove, ali je gubitke u ovakvoj situaciji nemoguće spriječiti. Dodatna je otežavajuća okolnost što preduzeće nema novca da zamijeni ovu mrežu", zaključio je Bakal.


“Želim vam, prije svega, da sa svojim najmilijim u 2020. godini budete zdravi i da vam se ispuni ono što želite na ličnom i poslovnom planu. Federacija BiH u predstojeću godinu ulazi s usvojenim budžetom koji, između ostalog, omogućava stabilnu isplatu penzija, a tu sigurnost prvi put garantuje budžet. Omogućena je i nesmetana isplata egzistencijalnih boračkih naknada za što je planirano 50 miliona KM. S 15 miliona KM bit će nastavljeno i sufinansiranje rješavanja stambenog pitanja mladih, dok su poticaji za poljoprivredu povećani za 18,3 miliona KM, transferi za raseljena lica i izbjeglice za sedam miliona KM, sanaciju zdravstvenih ustanova za 24 miliona KM, a nižim nivoima vlasti za tri miliona KM. U narednoj godini nastavljamo finansiranje izgradnje autocesta i brzih cesta za što je planirano 115 miliona KM. Provođenje mjera iz usvojenog Zajedničkog programa socio-ekonomskih reformi u narednoj i godinama koje slijede trebalo bi obezbijediti ubrzan ekonomski rast, kvalitetnije zdravstvo, te bolje životno okruženje svim građanima, posebno mladim. Vjerujem da će godina koja je pred nama biti prosperitetna i da ćemo nastaviti put BiH ka euroatlantskim integracijama”, poručio je premijer Novalić čestitki koju prenosi Ured za odnose s javnošću Vlade FBiH.


Bolnici u Subotici uručen inkubator | SerbianForum\nBolnici u Subotici uručen inkubator\nSubotica - To je ukupno treći za ovo porodilište, međutim, još mnogo opreme je potrebno da bi bebe na severu Bačke bile zbrinute na pravi način.\nSvaka treća ili četvrta beba koja se rodi u subotičkom porodilištu, nažalost svoje prve dane mora da provede u inkubatoru. Ta informacija, ali i činjenica da se oko 1.500 beba godišnje rodi u ovoj bolnici, podstakla je subotičke donatore da se pokrenu i da novac prikupljen u akciji "Plodovi humanosti" u okviru Berbanskih dana "ulože" u sve bebe na severu Bačke, ali i u svoje najmlađe.\n"Desilo se to da nažalost nismo mogli sami da obezbedimo novac, pa smo pozvali naše kolege iz Rotari Kluba Palić i Komore mladih JCI i zajedno smo došli na ideju da se uključimo u akciju i da subitičkoj bolnici doniramo jedan inkubator", kaže Relja Burzan iz Rotari kluba Subotica.\n"Ja sam prvu bebu ovde rodila pre 11 godina. Evo, treću ću roditi početkom sledeće godine i zaista mi je drago što se subotička i ginekologija i neonatologija stalno osavremenjuju, a i bebama posebno znači što je ovakva oprema obezbeđena", ističe Jelena Petrović Zekić iz subotičke Komore mladih JCI.\nRotari klub Subotica, Rotari klub Palić, JCI Subotica, Know How, Dragan Kovač, Dario Petrekanić i drugi koji su učestvovali pokazali su da se uz malo odricanja može mnogo pomoći. Kada su u pitanju inkubatori, za sada su potrebe subotičkog porodilišta podmirene, ali tu se ne sme stati.\n"Naravno da je ovaj dar veoma dragocen i zaista ispunjava sve uslove da naše bebe imaju tretman i da budu kvalitetno smeštene kako bi bile dobro pripremljene za dalji život", kaže Luka Anđelić, upravnik neonatologije u Opštoj bolnici u Subotici.\n"Spisak opreme koja je još neophodna je podugačak. Na njemu se još nalaze i reanimacioni sto, neonatalni ventilator, pulsni oksimetar i još mnogo komada opreme, od kojih je svaki veoma značajan za život i zdravlje beba koje se rađaju u ovom porodilištu", objašnjava Ilir Gaši iz Fonda B92.\nU bici za život nema odlaganja, u bici za bebe nema odustajanja - poruka je koja bi trebalo da motiviše donatore, kako bi se što pre izvojevala pobeda i u Bici za sva porodilišta u Srbiji.


By darkopalibrk July 26, 2020\nLeave a Comment on DPS: Pobijedićemo politiku koju personifikuje SPC u Crnoj Gori\nOtpor koji SPC pokazuje prema uvođenju ove vjerske zajednice u pravni sistem Crne Gore, kao i svoje pravo da se decenijama unazad redovo izjašnjava o pitanjima strateškog pravca državne politike i na njih utiče, Srpska crkva temelji na manipulativnim tvrdnjama da je ona starija od Crne Gore – što je besmislica, osim ako se ne poistovjećuje s crkvom kao univerzalnom religijskom institucijom – i da sledstveno tome ima pravo da uživa naddržavni autoritet?!\nSvjedoci smo da se SPC decenijama unazad, u kontinuitetu, javno izjašnjavala po pitanjima karaktera i budućnosti države i da je aktivno pokušavala da ih prilagodi svojoj retrogradnoj ideologiji i srednjevjekovnim dogmama, baveći se više politikom nego religijom.\nOd čelnika SPC mogli smo da čujemo da je: Crna Gora “srpska država”, da je crnogorska nacija – komunistička tvorevina, da je crnogorski jezik vještačka izmišljotina i antisrpska ujdurma, da samostalna CPC nikada u istoriji nije postojala, da su odluke legalno izabrane vlasti izdajničke itd. Zato je odbijanje SPC da pravno reguliše svoj status, kao i ignorisanje niza konzistentnih napora Vlade da se na zdravim osnovama nađe rješenje u vezi sa Zakonom o vjerskim zajednicama, posledica njihovog ignorisanja države Crne Gore i pogrešnog poimanja sopstvenog položaja u njoj.\nSvi racionalni kompromisi koje je Vlada nudila, bili su ne samo izraz njenih namjera da djeluje odgovorno i pokaže maksimalnu fleksibilnost, nego i realno sagledavanje situacije i procjena manipulativnih kapaciteta SPC, njenih velikodostojnika, sveštenstva. Ali i saznanje o dokazanoj sklonosti SPC da u kritičnim trenucima istorije i sama posluži kao instrument za manipulaciju anticrnogorskoj, antievropskoj, antidržavnoj i retrogradnoj politici.\nPoslednja u nizu takvih instrumentalizacija Crkve su njeni višemjesečni protesti, za koje je i sam Andrija Mandić rekao da ih je Demokratski front inicirao. Kao što se sami funkcioneri ove stranke, poslednjih dana, u nedostatku političkog digniteta, sakrivaju iza Crkve i međusobno javno hrabre da je SPC “svoj dio posla uradila” a da je na njima da ga dovrše.\nZato kad DPS tvrdi da će sasvim izvjesno pobijediti politiku SPC na predstojećim izborima, svima, sem osvjedočenim manipulatorima, je jasno da se to ne odnosi na konkretnu vjersku zajednicu, već na politiku čiji je instrument svjesno ili nesvjesno, postala: nacionalističku, velikosrpsku ideologiju koja je zbog svojih megalomanskih ciljeva već odnijela hiljade žrtava na ovim prostorima i nanijela najveću štetu srpskom narodu. Sasvim izvjesno ćemo i 30. avgusta tu nakaradnu politiku pobijediti, i to ne samo zato što je naša politička platforma superiornija, već i zato što je politika nacionalističke opozicije koja se sakrila iza Crkve, retrogradna, prevaziđena i negira sve vrijednosti savremene Evrope, savremene civilizacije, kojima se većinska Crna Gora davno privoljela.\nTags: DPS CG featured izbori u cg politika spc SAOPŠTENJE SPC u CG\nPrevious Entry Unija poslodavaca traži hitne izmjene Zakona o radu\nNext Entry Sve mjere NKT-a koje su trenutno na snazi


SERGEJ Milinković Savić je ponovo jedna od glavnih tema u Italiji, iako je to minulih dana, kada se o fudbalerima radi, češće bio Dušan Vlahović.\nVlahović još uvek nije dobio zeleno svetlo od Fiorentine da promeni klub, jer se uprava nada da će nekako privoleti fantastičnog golgetera da produži saradnju (koja je predviđena da traje još godinu i po), ali zato pravi fudbalski "haos" izaziva njegov kolega iz reprezentacije, popularni "SMS", ili "narednik" kako Milinkovića Savića zovu u Laciju.\nJer, izgleda da su mu tamo odbrojani dani, što je izazvalo pravu vrevu na "fudbalskoj pijaci", jer nije mali broj giganata koji bi da ga angažuju.\nPodsetimo, potez trenera Lacija Maurisija Sarija da izbaci Sergeja iz prvog tima, a onda i izjava gazde kluba Klaudija Lolita da "nije prodao Srbina za 140 miliona, ada sada ne vredi ni 80", bili su okidači da se u stranim medijima Milinković Savić sve češće pominje kao potencijalno i to "hitno" pojačanje nekog od velikih klubova.\nNaime, prvo se govorilo da je Mančester junajted najzainterosvaniji za "SMS"-a, jer se bliži sve izvesniji rastanak s Polom Pogbom, pa bi ga Srbin odmenio na sredini terena, potom se pojavila informacija novinara Nikola Šire, koji se prilično razume u transfer-dešavanja, da je i Pari Sen Žermen "u trci", a na sve to italijanski mediji citiraju Sergejevog menadžera, Mateju Kežmana, koji je za portal "Tuto Juve" rekao:\n- Uz veliko poštovanje prema Laciju, Sergej je igrač za veliki klub. I, uveren sam da će uskoro doći vreme za novu avanturu i nove snove. Juventus je, po mom mišljenju, još uvek veliki i mislim da bi svakome bila čast da igra za taj klub, istakao je Kežman.\nMeđutim, današnje izdanje italijanskog "Mesađera" istče da je Mančester junajted iznova poveo u pomenutoj trci, i to "ispred Juventusa i Real Madrida".\nKako i "Kalčomerkato" navodi da je svađa između Sergeja i trenera Sarija dovela ceo klub u lošu situaciju, "priprema se hitan transfer", a gde god da Milinković Savić završi, "to bi trebalo da bude transfer u rangu od oko 75 miliona, koliko Lacio zahteva".\nA to znači - novi rekord srpskog fudbala.\nNajskuplji transferi srpskih fudbalera\nPodsetimo, imajući u vidu mogućnost da će Dušan Vlahović preći u neki od evropskih velikana za veliku sumu, ali po svoj prilici tek na leto, ako Sergej Milinković Savić zaista za 75 miliona evra pređe u Mančester junajted (ili Pari Sen Žermen, ili Real, Juventus...), to bi postao rekordni transfer našeg fudbala.\nEvo i koji naši fudbaleri drže vrh te liste:\n"DRZAK JE, BEZOBRAZAN I AROGANTAN": Sergej Milinković Savić napadnut, pa izbačen iz tima\n20. 12. 2021. u 13:12\nFK PSŽ Sergej Milinković Savić fudbalski transferi FK Real Madrid Juventus Mančester junajted Mateja Kežman


Lavrov: Rusija želi da svetski trgovinski sistem ostane otvoren\nLavrov: Rusija želi da svetski trgovinski sistem ostane otvoren\nRusija želi da svetski trgovinski sistem ostane otvoren, ali postupci SAD, koje pokreću trgovinske ratove, tome ne doprinose, izjavio je ministar spoljnih poslova Rusije Sergej Lavrov.\n„Želimo da ovaj globalni trgovinski sistem ostane otvoren, da se sačuva. Naravno, tome ne doprinose postupci Vašingtona, koji je već prekrojio severnoameričku zonu slobodne trgovine i odbio Transpacifičko partnerstvo“, rekao je Lavrov u intervjuu za kazahstansku novinsku agenciju „Habar“.\nPrema njegovim rečima, teško je reći šta će ga zameniti.\n„Naše američke kolege očigledno smatraju da njihova ekonomska moć, kako je rekao američki predsednik Donald Tramp, dozvoljava da se sva pitanja rešavaju samostalno, a da se ne vodi računa ni o kakvim multilateralnim strukturama i da se ni ne pokušava da se ispune obaveze koje su Sjedinjene Američke Države ranije prihvatale, a koje ova administracija sada odjednom smatra zastarelim“, rekao je ministar.\nRuski ministar je pri tome ubeđen da će američka administracija na kraju shvatiti da je potrebno da se „radi kolektivno i ipak poštuju pravila koja smo više decenija ustanovljavali za Svetsku trgovinsku organizaciju“.\nRusija nema nameru da rešava trgovinske probleme stajanjem na bilo čiju stranu u trgovinskom ratu između Sjedinjenih Američkih Država i Kine, smatra Lavrov.\n„Mi se pre svega brinemo o interesima Rusije. Iako trgovinski ratovi, čak i ako učestvujete u njima, nikome ne donose koristi. Bavimo se ekonomskim interesima Rusije i naših partnera u integracionom Evroazijskom ekonomskom savezu“, objasnio je Lavrov.\nOn je napomenuo da je Kina vodeći trgovinski partner Rusije, kao i da sa Pekingom ove godine trgovinski obim iznosi blizu 100 milijardi dolara.\nŠef ruske diplomatije je dodao da Rusija ima partnere i na evropskom prostoru i u Evroazijskom ekonomskom savezu.\n„Partner poput Irana takođe je pod veoma teškim američkim sankcijama. Međutim, mi ne želimo da razmatramo sve ove probleme stajanjem na nečiju stranu u trgovinskom ratu, već preko legitimnih pravnih procedura Svetske trgovinske organizacije, što mi već i radimo“, naveo je Lavrov.


Rast nezaposlenosti među ženama starijim od 45 godina: Krštenica bitnija od sposobnosti - Biznis i Finansije\nHome\tTekstoviB&F Plus\tRast nezaposlenosti među ženama starijim od 45 godina: Krštenica bitnija od sposobnosti\nRast nezaposlenosti među ženama starijim od 45 godina: Krštenica bitnija od sposobnosti\nby bifadmin 29. januara 2017.\nIako se broj nezaposlenih u Srbiji magično smanjuje već mesecima, ovaj neobjašnjivi trend je, čak i po zvaničnoj statistici, zaobišao deo populacije. Reč je o ženama starijim od 45 godina, među kojima je nezaposlenost u 2015. godini porasla za 2,7 odsto, a kod onih koje su prešle pedesetu dvostruko više, odnosno za 5,4 odsto, ističe Udruženje „Žene na prekretnici“. Udruženje se bavi pružanjem podrške ženama srednjeg i starijeg doba koje su ostale bez posla. Svetlana Cerović, članica Upravnog odbora ovog udruženja, kaže da žene starosti od 45 do 60 godina čine 28% ukupnog broja nezaposlenih u Srbiji, što je samo jedan od simptoma alarmantnog rodnog jaza koji postoji u domenu zapošljavanja, po čemu je Srbija na poslednjem mestu u Evropi, sa razlikom od 14,2 odsto u zaposlenosti između muškaraca i žena.\nGubitak zaposlenja u poslednjoj deceniji karijere i situacija u kojoj si „na brisanom prostoru“ u konkurenciji mnoštva mladih koji je tek započinju, ne ugrožava samo egzistenciju, već i samopouzdanje, kažu sagovornice B&F-a koje su se našle u ovakvoj situaciji.\n„Kako može da se oseća žena koja se godinama obrazovala, usavršavala, koja je radila i napredovala, izdržavala porodicu, i odjednom ostala bez posla? Kada se prvi put posle toga pojaviš u Nacionalnoj službi za zapošljavanje, teško ti je da prihvatiš da si postala samo još jedno ime na neverovatno dugom spisku nezaposlenih i potrebno je mnogo snage da se sa tim suočiš, počneš da se prilagođavaš i menjaš. Na žalost, sve više žena se nalazi u toj izuzetno stresnoj situaciji“, kaže Slavica Bratić (57), koja se posle tri decenije radnog staža našla na Birou.\nSlavica je fakultetski obrazovana, ali ni diploma ni dobra pozicija u kompanijskoj hijararhiji nisu je poštedele otkaza. Bez posla je već dve godine i više ne veruje da će ga pronaći preko oglasa, jer kada pošalje CV, „sa uredno navedenom godinom rođenja“, potencijalni poslodavac je, kako kaže, čak ni ne udostoji odgovora da mu nije potrebna. „Kvalifikacije, znanje, veštine, posvećenost poslu – to sve krštenica izbriše“, priča naša sagovornica, koja je, u međuvremenu radila različite poslove mimo svoje struke, pa i ispod svojih kvalifikacija. „Kroz to iskustvo naučiš mnogo, i o sebi i o ljudima“, ističe Slavica. „Uveriš se, po ko zna koji put, da su obrazovani i dobri ljudi vrlo jednostavni i da kakve god bile okolnosti – ne mogu da te unize“.\nDruštvo se pravi da ne postoje\nZorica Ličina je takođe nakon tri decenije rada ostala bez posla prošle godine, na pragu šezdesete. Tokom pravničke karijere, najviše se bavila zastupanjem pred sudovima i drugim državnim organima. „Još dok sam bila zaposlena, primetila sam u svom radnom okruženju da ne gledaju blagonaklono na one koji su prešli pedesetu godinu i da njihove karijere tada kreću silaznom putanjom. Kada sam proglašena tehnološkim viškom, prvo sam osetila bespomoćnost, ali sam ubrzo shvatila da moram da se borim i pronađem novi posao. Imam veliko iskustvo i znanje i zato je, ustvari, na gubitku moj bivši poslodavac, a ne ja“, uverena je Zorica.\nTokom prethodnih godinu dana, međutim, retko je dobijala povratne informacije kada se javljala na konkurse za posao. Na pitanje zašto se žene njenih godina teško zapošljivaju, Zorica iznosi mišljenje da osobe iz ove starosne grupe obično imaju iskustvo i izgrađen stav o mnogim pitanjima, te da je poslodavcima lakše da zaposle „mladu osobu kojom je lako manipulisati. Čini mi se da rukovodioci u kompanijama radije primaju poslušne nego kadrove sa znanjem i iskustvom“. Ona ističe da, uprkos teškim okolnostima, ne želi da izgubi ovu bitku – previše vremena je uložila u svoje usavršavanje da bi se sada, u šezdesetoj godini, prekvalifikovala. Zato će, ukoliko ne uspe da se zaposli, otvoriti svoju advokatsku kancelariju.\nPrimeri naših sagovornica, međutim, pre su izuzetak nego pravilo, jer optimizam u pogledu budućih izgleda da se zasnuje egzistencija uglavnom opada kako raste broj godina, provedenih na evidenciji nezaposlenih. „Kada žene starije od 45 godina ostanu bez posla prvo ih obuzme neverica i beznađe. Posebno je teško osobama koje su radile u javnim preduzećima i firmama u stečaju. One su dobijale otkaze bukvalno kroz knjigu pošte, često bez otpremnina, nezakonito i bile su izložene raznim vidovima diskriminacije uključujući i mobing. U razgovorima sa velikim brojem žena iz te starosne grupe shvatili smo da ih društvo tretira kao da ne postoje i da nemaju bilo kakvu organizovanu podršku. Naprotiv, one nemaju pravo na penziju, mnoge imaju odraslu decu i muževe koji ne rade, ili su samohrane majke, a vrlo često brinu i o svojim roditeljima. Te žene imaju veliko znanje, i životno i radno, kao i obrazovanje – oko 50% njih je fakultetski obrazovano. I, što je najvažnije, one ne traže socijalnu pomoć, već posao”, kaže Svetlana Cerović i dodaje da Udruženje „Žene na prekretnici” pokušava upravo u tome da im pomogne, kroz organizaciju profesionalnih radionica, savetovališta i pružanjem psihološke pomoći. Vraćanje ovih žena, njihovog talenta i iskustva, na tržište rada ne samo da bi doprinelo blagostanju njihovih porodica već i budućem privrednom rastu.\nNeophodna institucionalna podrška\nUdruženje je pre godinu dana osnovala grupa žena sličnih godina, a njegov rad same finansiraju. Zato, svi predavači koji učestvuju na njihovim radionicama i savetovalištima rade besplatno, a svaka žena koja se uz njihovu pomoć zaposli, zauzvrat pomaže drugim članicama da pronađu posao. Osim toga, uspostavljena je i saradnja sa Udruženjem poslovnih žena Srbije, s ciljem podsticanja preduzetništva. Žene koje su bez posla i one koje imaju uspešne biznise ili rade u dobrim kompanijama, međusobno se upoznaju i razmenjuju znanja i iskustva. Zahvaljujući tome, nekolko žena je već dobilo posao, a dobri rezultati postignuti su i u saradnji sa Razvojnom agencijom Srbije na podsticanju samozapošljavanja, jer od ukupnog broja sklopljenih ugovora sa ovom agencijom u Beogradu, 10% su potpisale polaznice Udruženja i time dobile sredstva za započinjanje sopstvenog posla.\nNo, ni kada stvari ne idu po planu i polaznice edukativnog programa Udruženja ne uspeju da se zaposle u struci, one se ne ustručavaju da započnu posao u nekoj drugoj delatnosti. Primera radi, jedna zubarka počela je da se bavi uzgojem i plasmanom cveća, a žena koja je finansijski stručnjak krenula je u proizvodnju kolača. Jedna od polaznica, ekonomista po struci, pravi proizvode od suvog cveća, njena koleginica, takođe ekonomista, bavi se nutricionizmom i jogom, dok žena koja je po obrazovanju tehnolog, sada se bavi proizvodnjom pomada i mirišljavih sveća. Ali, i pored očiglednih rezultata koje postiže Udruženje „Žene na prekretnici“, Svetlana Cerović ističe da samoinicijativno organizovanje neće biti dovoljno, te da je za efikasnije i sveobuhvatnije mere neophodna institucionalna podrška.


Mame društvo grade\nGlavni cilj projekta bio je jačanje uloge žena u procesima pomirenja i povjerenja među različitim etničkim grupama u Mostaru i Nevesinju kroz poboljšanje psihološke i socio-ekonomske pripremljenosti trudnica iz rizičnih kategorija i njihovih partnera za porod kroz individualno i grupno savjetovanje i umrežavanje porodilja iz Mostara i Nevesinja.\nKroz projekat su organizovane radionice za trudnice iz Mostara i Nevesinja koje su imale za cilj osiguravanje psihološke podrške i pripreme za porod, uz naglasak na osnaživanju korisnica za buduću ulogu majke. U svrhu obilježavanja završetka projekta organizovan je Sajam za trudnice i mame „Odgajajmo tolerantno društvo“, koji je imao za cilj promociju tolerancije i međuetničke saradnje ostvarene tokom projekta.\n20 trudnica iz Mostara i Nevesinja učestvovalo u radionicama za pripremu za porod;\nPreko 100 osoba posjetilo Sajam za trudnice i mame „Odgajajmo tolerantno društvo“.\nOvaj projekat osnaživanja žena je USAID-ov projekat PRO-Budućnost implementiran od CRS (Catholic Relief Services) u partnerstvu sa Fondacijom Mozaik, Caritasom Biskupske konferencije Bosne i Hercegovine, Forumom građana Tuzle i Helsinškim parlamentom građana Banja Luka.


Reportaža: Utisak sa foruma o boravku u Katschbergu početkom januara 2011.\n17. Januar 2011. Katschberg, Austrija - Skijalište za svaku preporuku\nKatschberg - skijalište za svaku preporuku.\nIdealno za porodice sa decom kojima je mnogo toga predodredjeno - veliki vroj komsija hrvata pa tako mozete dete poslati u skolicu na "slicnom" jeziku. Nisam bio u gerlitzenu da bih mogao da poredim ali ovo sto sam video je zaista sjajno...\nIzbor staza za sve ukuse: crna staza Diretissima duga 2.5km, odlicna. A1 kao autoput a tako joj i tabla izgleda - 6 km uzivanja. Nekoliko odlicnih crvenih staza...samo su uskraceni oni koji tek pocinju ili su jos nesigurni. Jedna plava staza (ne racunam nekoliko skolskih - decijih) i to bi bilo to...\nSve u svemu - ne mogu da kazem da cu se vratiti jer postoji toliko destinacija koje zelim da vidim, ali sjajan izbor za "NE daleko" skijanje. 700 km od Sava Centra do mesta odakle krecu gondole, i jos bolje, svega 5 km od autoputa do mesta gde se skije zabadaju na pocetnu stanicu\nKao sto vec rekose drugari na pocetku threada, tu je preko puta Maunterdorf a skocili smo jednog dana i to Obertauerna koji svakako treba doziveti...\naverage - na Forumu\nKlikni za veću mapu!


Kako bi trudnice trebalo da se zaštite od korona virusa i šta ako ga dobiju? - Telegraf.rs\n20/03/20 | 15:32 ≫ 15:33\nStručnjaci su objasnili da li ovaj virus ima uticaj na fetus, novorođenčad kao i na sam tok trudnoće\nTrudnicama je rečeno da izbegavaju sva putovanja koja im nisu neophodna, da se društveno distanciraju i drže se dalje od svih koji kijaju ili kašlju, zbog pandemije korona virusa, prenosi News.com.au.\nNa Kraljevskom koledžu za ginekologiju i akušerstvo Australije i Novog Zelanda, rečeno je da trudnice zaražene virusom Covid-19 nisu ništa bolesnije od drugih ljudi koji imaju ovaj virus.\n- Očekuje se da će većina trudnica imati samo blage ili umerene simptome, slične gripu ili prehladi – kažu na ovom Koledžu.\nOni su dodali da za žene koje pokušavaju da ostanu trudne ili za one koje su u ranom stadijumu trudnoće, “ne postoji dokaz o povećanom riziku od pobačaja ukoliko imaju korona virus”.\n- Šta više, ne postoji dokaz ni za to da virus može preći na fetus, niti da će on uzrokovati nekakve abnormalnosti kod vaše bebe – kažu oni.\nŽene koje doje svoje bebe, trebalo bi slobodno da nastave sa tim.\nIako su neke trudnice u Kini prevremeno rodile decu, a imale su simptome koronavirusa, još uvek nije jasno da li je ovaj virus zaista uzrok tome.\n- Nejasno je da li je koronavirus faktor uzroka ili su lekari, jednostavno, doneli odluku da beba bude rođena ranije jer se žena nije osećala dobro. Kako se čini, za sad novorođenčad i bebe u stomaku nemaju povećan rizik od komplikacija od virusa – navode sa Kraljevskog koledža.\nOni priznaju i da je, budući da se virus Covid-19 tek nedavno pojavio, njegov uticaj na trudnice i njihove bebe bio ograničen.\nNaime, saveti za trudnoću se zasnivaju na oslanjanju na zarazu gripom i medicinski odgovor na nju, prilikom epidemije SARS-a iz 2003. godine.\nKako trudnice da se zaštite od koronavirusa?\nTrudnice bi trebalo redovno da peru svoje ruke sapunom i vodom ili sredstvom za suvo pranje, baziranom na alkoholu.\nOne bi, takođe, trebalo da izbegavaju ljude koji kašlju i kijaju i da ne dodiruju svoje lice.\nTakođe bi trebalo praktikovati društveno distanciranje i izbegavanje javnih okupljanja, kao i putovanja koja nisu neophodna.\nUkoliko imaju simptome slične prehladi, poput groznice, kašlja, bola u grlu ili otežanog disanja, trebalo bi da zakažu hitan pregled kod svog lekara opšte prakse ili u hitnoj pomoći.\n- Ukoliko imate bilo koji od ovih simptoma ili se od vas zahteva da se samoizolujete ili vam je dijagnostikovan Covid-19, trebalo bi da obavestite svog lekara – navode iz Kraljevskog koledža za ginekologiju i akušerstvo Australije i Novog Zelanda.\n- Ovo će vam omogućiti da nastavite sa primenom prenatalne ili postporođajne nege i smanjite rizik po druge trudnice ili zdravstvene radnike – objašnjavaju dalje.\nNa kraju, trudnice bi trebalo pre svega da zaštite sebe i povedu računa o svom emocionalnom i fizičkom zdravlju.


Američki i srbijanski agenti zaplenili 2,8 tona kokaina\nNa brodu u medjunarodnim vodama u Atlanskom okeanu zaplenjeno je 2,8 tona kokaina, medju uhapšenima u inostranstvu ima i državljana Srbije, a najavljuje se još hapšenja, piše danas beogradski Blic.\nPripadnici Bezbednosno informativne agencije (BIA) i američka agencija za borbu protiv droge (DEA) zaplenili su juče 2,8 tona kokaina na glavnom putu krijumčarenja te droge iz Južne Amerike ka Evropi. Akcija je sprovedena u sklopu medjunarodne operacije presecanja ilegalne trgovine narkotika.\nList prenosi da je u Srbiji i inostranstvu u toku hapšenje umešanih u to krivično delo, kao i da medju uhapšenima ima "dosta državljana Srbije koji su jedni od organizatora ovog posla".\nDodaje se da će se hapšenje nastaviti i narednih dana.\nVrednost zaplenjenog kokaina se procenjuje na oko 120 miliona evra, dok bi prilikom ulične prodaje vrednost te droge dostigla oko 250 miliona evra, saopštila je BIA.\nDodaje se da će nadležni organi Srbije nastaviti istragu u saradnji sa Specijalnim tužilaštvom protiv organizovanog kriminala.\nPrema pisanju Blica, "uporište među narkobosovima Latinske Amerike koji u svojim rukama drže krijumčarenje kokaina ka Evropi, imaju četvorica srpskih državljana" koji su u policijskim dosijeima označeni "kao vodje najačih kriminalnih grupa" za koje se vezuju "i brojna ubistva, otmice, iznude i pranje novca".\n"Na čelu najjače grupe je osoba koja je trenutno u zatvoru u Beogradu zbog zločinačkog udruživanja i ubistva... kao i osoba koja je svojevremeno slovila za glavnog suparnika Željka Ražnatovića Arkana", navodi izvor lista iz policije.\nU Srbiji je u prvih šest meseci zaplenjeno 7,7 kilograma kokaina.


Koalicija za slobodu medija: Nastavljeno etiketiranje novinara u skupštini, medijske i novinarske organizacije formirale koaliciju za zajedničko delovanje | NDNV\nNastavak urušavanja medijske scene u Srbiji\nKoalicija za slobodu medija upozorava javnost da se u Skupštini Srbije nastavlja kampanja protiv novinara i nevladinih organizacija. Opasne tvrdnje javnih funkcionera i optuživanje novinara da vode kriminalne, partijske i druge kampanje protiv funkcionera na vlasti je samo nastavak urušavanja medijske scene u Srbiji.\nPodsećamo, ni posle skoro dve nedelje od zahteva novinarskih i medijskih udruženja da poslanici Skupštine Srbije prekinu kampanju protiv novinara i da institucije konačno počnu da primenjuju mehanizme za zaštitu novinara, nijedna institucija nije reagovala.\nČlanovi Koalicije za slobodu medija napustili su još 13. marta Radnu grupu za zaštitu i bezbednost novinara Vlade Srbije, zbog višednevne negativne kampanje i ozbiljnog ugrožavanja sigurnosti novinara KRIK-a, uz jasne zahteve da se Republičko javno tužilaštvo odredi prema tvrdnjama koje su iznete u tabloidima i u Skupštini Srbije, kao i da nadležni odbori parlamenta, ali i Regulatorno telo za elektronske medije (REM), osude govor mržnje i targetiranje novinara.\nUprkos našim zahtevima za hitnom reakcijom, nadležni organi su ih ignorisali i ništa nisu preduzeli ili, kao što je to činio skupštinski Administrativni odbor, odbili su kao neosnovane sve prijave za kršenje Kodeksa ponašanja narodnih poslanika i obustavili dalji postupak utvrđivanja odgovornosti. U odlučivanju tog odbora učestvovali su i prijavljeni poslanici koji su jednostavno rekli da nisu kršili kodeks.\nOhrabruje činjenica da je sastanak iste te radne grupe ipak sazvan, ali je nejasno šta je tema tog današnjeg sastanka. No, naše organizacije, nakon što su i formalno napustile to telo, više neće učestvovati u radu te grupe.\nKao članovi Koalicije za slobodu medija, nastavićemo aktivno da se bavimo bezbednošću naših kolega i koleginica, i to kroz zajedničko delovanje. Koalicija je i zvanično potpisala Memorandum o saradnji, u kojem su navedeni naši zajednički ciljevi i buduće aktivnosti u vezi sa odbranom profesije od dalje devastacije.\nOsnažena koalicija poziva sve novinare da nastave da izveštavaju u javnom interesu i poštujući pravila profesije, a mi ćemo se starati da svi problemi sa kojima se suočavaju budu prioriteti našeg delovanja.\nBeograd, Novi Sad, Kragujevac, 26. marta 2021.


U godišnjem obraćanju naciji ruski predsednik Putin najavio nastavak reformi i borbu protiv korupcije\nPredsednik Vladimir Putin izjavio je danas u svom godišnjem obraćanju naciji, da Rusija bez demokratije nema budućnosti. Putin je pozvao državno rukovodstvo i rusku javnost da se usmere ka jačaju demokratije i vladavine zakona.\nPredsedni Putin je izjavio da principi slobode, vladavina zakona i poštovanje osnovnih ljudskih prava moraju biti obeležje ruskih institucija i društva na putu ka, kako je obećao, boljoj budućnosti.\nU govoru održanom u ruskom parlamentu, koji je direktno prenosila državna televizija, predsednik Putin je rekao da će mesto Rusije u svetu biti definisano predanošću i uspehom kako na planu demokratskog tako i ekonomskog rasta. Putinov govor, koji je trajao oko 50 minuta, bio je uglavnom usredsređen na biznis, ekonomiju i hitnu borbu protiv korupcije. Putin je rekao da ruska državna biroktratija i najbogatiji pojedinci i dalje misle samo na lične interese, a ne dobrobit društva.\nTo se mora promeniti rekao je Putin, da bi Rusi imali udela u nacionalnom bogatstvu i ispunili uslove za pridruživanje zapadnim finansijskim institucijama poput Svetske trgovinske organizacije. Predsednik Putin se osvrnuo i na uterivače poreza rekavši da nemaju pravo da maltretiraju poslodavce.\nRuski predsednik je rekao da bi poreski zvaničnici trebalo da se usmere na kontrolu sadašnjih poreskih zakona, a ne da proganjaju firme zbog zaostalih poreska. Takođe je ponovo apelovao na zakonodavce da delovanje zakona o reviziji privatizacije državnih firmi izvršene 90-tih godina -- skrati sa sadašnjih 10 na tri godine. Sloboda medija je još jedno unutrašnje pitanje koje izaziva kritike u inostranstvu, posebno zbog toga što -- kako mnogi smatraju -- ruska opozicija nema pristupa medijima. Predsednik Putin je rekao da će se njegova vlada založiti da mediji budu dostupni svim parlamentarnim strankama.\nPutin je istakao da bi u objektivnost trebalo da bude cilje svih budućih nastojanja na reformi ruskih medija. Za razliku od prošlogodišnjeg govora, ovog puta ruski predsednik se na kratko osvrnuo i na Čečeniju u kojoj se vodi gerilski rat između vladinih snaga i čečenskih pobunjenika. On smatra da je održavanje parlamentarnih izbora, koje bi podržao Kremlj, jedini način da se prekine talas nasilja i osigura regionalna bezbednost u Čeneniji.\nPredsednik Putin je takođe rekao da bi jačanje reda i zakona širom Rusije pomoglo da se otkloni opasnosti od međunarodnog terorizma, koja je, kako je rekao, još uvek velika. U svom šestom obraćanju naciji, predsednik Putin se takođe osvrnuo na socijalna pitanja - medju kojima i stambene probleme - i izrazio zabrinutost zbog pada nataliteta i pošasti poput side i alkoholizma.


Dan online - Regioni: Olovkom govorim - 2018-12-05\nRegioni U BERANAMA OTVORENA IZLOŽBA\nSa izložbe Olovkom govorim\n– U sklopu ovog projekta realizovane su tri važne aktivnosti. Zasađene su biljke u Dnevnom centru, adaptirani sanitarni čvorovi u Polimskom muzeju i pružena prilika korisnicima usluga Dnevnog centra da iskažu svoju kreativnost i likovni talenat. Tokom izložbe imali smo priliku da vidimo koliko su oni bili kreativni. Ovi radovi potvrđuju da je potrebna samo volja i upornost i da se svaki rad isplati - kazao je predsjednik NVO „Invectus” Sreten Lekić.\n– U dvorištu Dnevnog centra, uz pomoć ovog projekta, zasađeno je ukrasno drveće čime je uljepšan ambijent, u kojem će uživati naši korisnici. Osim toga, donirali su nam potrebni materijal za likovne radionice u okviru kojih su i nastali izloženi radovi - objasnila je psiholog Ana Drobnjak.


Časopis Industrija :: Ministar zaštite životne sredine Goran Trivan primio je danas delegaciju Ujedinjenih Arapskih Emirata (UAE)\n16.05.2018 Komentari: 0\nMinistar zaštite životne sredine Goran Trivan primio je danas delegaciju Ujedinjenih Arapskih Emirata (UAE) koju predvodi Tani Alzejudi (Thani Al Zeyoud ) ministar klimatskih promena i životne sredine UAE.\nMinistar Trivan je izrazio zadovoljstvo dobrim bilateralnim odnosima dve zemlje, kako političkim tako i privrednim, koji daju široki okvir za intenziviranje saradnje i u oblasti zaštite životne sredine.Istakao je da je životna sredina najperspektivnija oblast za investiranje u Republici Srbiji, da su nam potrebne investicije i savremene tehnologije, posebno u sektoru otpada i otpadnih voda.\nZa Srbiju investicija od 5 do 15 milijardi evra uloženih u preradu otpadnih voda,znači čistu i zdravu Srbiju, nova radna mesta, i čvršću saradnju sa prijateljskim zemljama kroz ovaj poslovni zadatak koji je obostrano koristan.\nMinistar Alzejudi izrazio je podršku UAE i otvorenost za saradnju i pomoć Srbiji u zaštiti životne sredine. Naveo je da UAE sarađuju sa velikim brojem zemalja u oblasti zaštite životne sredine, da imaju dobra rešenja u zaštiti ptica i da deo fonda mogu da odvoje za naše ugrožene vrste, zatim u sektor prerade otpada i otpadnih voda, i ukazao na visoke standarde u ovoj oblasti.


Bogdanović pozvao predstavnike OEBS-a da budu posmatrači u radnoj grupi – Sjever Crne Gore\nBogdanović pozvao predstavnike OEBS-a da budu posmatrači u radnoj grupi\nMinistar kulture Aleksandar Bogdanović i ambasadorka OEBS u Crnoj Gori Mariz Davije razgovarali su danas na Cetinju o saradnji i podršci koju ova organizacija pruža Ministarstvu kulture.\nMinistar Bogdanović je istakao izuzetno zadovoljstvo što je bio u prilici da razgovara sa visokim predstavnikom OEBS za slobodu medija Arlemom Dezirom, tokom njegove zvanične posjete Crnoj Gori i da mu predstavi medijski okvir i legislativu u ovoj oblasti.\nMinistar je istakao i da je u ovoj godini planirana izmjena dva zakona u oblasti medija, za šta je podrška međunarodnih partnera od izuzetne važnosti.\nSmjernice i komentari, kao i uporedna iskustva koja može obezbijediti OEBS mogu značajno pomoći da dođemo do što kvalitetnijeg i sadržajnijeg teksta.\nU tom smislu ministar Bogdanović je pozvao predstavnike OEBS da budu posmatrači u radnoj grupi za izradu Izmjena i dopuna Zakona o javnim radio-difuznim servisima.\nAmbasadorka Davije je navela kako misija OEBS u Crnoj Gori sa posebnom pažnjom prati izmjene medijske legislative i biće od pomoći Ministarstvu kulture prilikom izrade zakonskih akata planiranih u ovoj godini.\nDetaljnije je razgovarano i o ostalim temama od značaja za ovu oblast i dogovoreno da Ministarstvo kulture i misija OEBS u direktnoj komunikaciji prelože modele za saradnju i iniciraju nove projekte kojima ćemo ojačati naše partnerstvo.\nPrevPredhodni“Apartman Savoja“ sjutra u Zetskom domu\nSledećiTrešnjin cvijet u punom cvatuNext


Osečina Archives - Kolubarski Info\numadmin October 8, 2021 0 Komentara\n„Suština rada Ministarstva državne uprave i lokalne samouprave, u skladu sa politikom predsednika Srbije Aleksandra Vučića, je da decentralizujemo Srbiju. Da sva sredstva ne budu maksimalno uložena u Beograd, nego\numadmin September 29, 2021 0 Komentara\nNa teritoriji opštine Osečina određena kulturna dobra imaju izuzetnu kulturnu vrednost i predstavljaju istinsko blago ovoga kraja. Kulturni turizam ovog kraja čini narodno graditeljstvo kroz vredne ruralne celine, specifične sakralne\nTurizam je budućnost opštine Osečina\numadmin August 22, 2021 0 Komentara\nSpecifični turistički motivi Zapadne Srbije i povoljan saobraćajni položaj opštine Osečina, predstavljaju potencijale za dalji razvoj turizma Opštine, kao i razvoj celog područja. Na teritoriji opštine Osečina postoje predispozicije za\nUsled posledica zaraze korona virusa u poslednja 24 sata preminula je po jedna osoba iz Valjeva i Osečine, čime se ukupan broj umrlih od početka epidemije u Okrugu povećao na\numadmin April 28, 2021 0 Komentara\nOvo je četvrti maloprodajni objekat koji Europrom otvara u doba pandemije korona virusa pa je ovog puta izostalo okupljanje velikog broja ljudi.Na dan otvaranja deljeni su poklon paketi, a svaki\nPrivremena obustava saobraćaja – radovi na putu Mionica – Divčibare\nAdmin October 19, 2020 0 Komentara\nZbog izvođenja radova na sanaciji klizišta na državnom putu IIa-175 u mestu Brežđe, doći do potpune obustave saobraćaja i preusmerenja vozila na alternativni pravac. Obilaznica je vođena državnim putevima IIa-150,\nRano preminuli profesor francuskog jezika iz Osečine Aca Milenović ostavio je u nasledstvo deo svoje ostavštine Narodnoj biblioteci u Osečini. To je prvi legat koji Narodna biblioteka ima u svom\n“KUD „Braća Nedić“ insistira pre svega na zadržavanju omladine u opštini Osečina, negovanju srpske kulturne baštine i tradicije, igri, pesmi i druženju” Kulturno umetničko društvo u Osečini postoji više od


U brojnim zemljama preventivna vakcinacija je privremeno obustavljena, što drugi virusi mogu "da iskoriste"\nLepi & Zdravi 15.04.2020. - 15:56h Autor: Stil / net.hr\nU senci epidemije korona virusa veliku globalnu zdravstvenu pretnju svetu predstavlja potencijalna epidemija boginja, tvrde stručnjaci!\nViše od 117 miliona dece moglo bi da propusti vakcinaciju protiv boginja s obzirom na to da je pandemija covida-19 prisilila veliki broj stanovnika u celom svetu na socijalno distanciranje, a istovremeno je na zdravstvenim službama veliki pritisak, upozorile su u utorak zdravstvene agencije Ujedinjenih nacija.\nKampanje vakcinacije protiv boginja već su odložene u 24 zemlje, a biće ih i više, što decu u 37 zemalja sveta izlaže opasnosti od zaraze virusom morbila, podaci su Inicijative za borbu protiv boginja i rubeola, agencije koju podržavaju Svetska zdravstvena organizacija i UNICEF.\n"Zbog širenja covida-19 možda ćemo morati da pribegnemo teškom izboru i odložimo vakcinaciju protiv boginja. Stoga pozivamo zdravstvene lidere da pojačanim naporima vode računa o nevakcinisanoj deci u svetu kako bi ta najugroženija populacija dobila vakcinu protiv boginja čim bude moguće", stoji u saopštenju grupe.\nSvetska zdravstvena organizacija u decembru je izvestila da je boginjama tokom 2018. bilo zaraženo gotovo 10 miliona ljudi, a od posledica te bolesti stradalo je 140.000 osoba, uglavnom dece.\nPoznato je da su boginje vrlo zarazna bolest, ali njihovo širenje može da se sprečiti masovnim vakcinisanjem, a to znači da se novorođenčad i mala deca vakcinišu u sklopu rutinskih zdravstvenih usluga.\nS obzirom na aktuelnu borbu protiv covida-19, većina zemalja usredsređena je na očuvanje zdravlja zdravstvenih radnika zbog čega se svi moramo pridržavati strogih pravila distanciranja.\nUpravo zato je vladama preporučena privremena obustava kampanja preventivnog vakcinisanja, među kojima je i ona protiv boginja, na područjima na kojima ne postoji aktivno žarište, odnosno epidemija bolesti koja se može sprečiti vakcinom.\n"Moramo se što brže pripremiti za popunjavanje praznina u vakcinisanju koje bi virus morbila mogao da iskoristi", stoji u saopštenju grupe.\nEpidemijaKorona virusBoginjeMorbileOvčije boginjevakcinacija


NOVI PAZAR: Učenici učestvuju u planiranju lokalnog budžeta - IndeksOnline.rs\nNaslovna Društvo NOVI PAZAR: Učenici učestvuju u planiranju lokalnog budžeta\nNOVI PAZAR – Projekat za odgovornu vlast Američke agencije za međunarodni razvoj (USAID) i grad Novi Pazar omogućili su učenicima novopazarskih srednjih škola da, po prvi put, učestvuju u javnoj raspravi o budžetu grada za narednu godinu. Učenici će imati mogućnost da sami definišu projekte koje smatraju važnim za unapređenje uslova rada i boravka u svojim školama, da glasaju o predlozima i da, na taj način, izaberu one koje smatraju najneophodnijim za realizaciju. Predlozi sa najviše glasova biće poslati Gradskoj upravi na razmatranje i uključivanje u budžet grada za 2021. godinu. Osim novopazarskih i, srednjoškolci iz još 21 srednje škole iz Kragujevca, Sremske Mitrovice, Sombora i Dimitrovgrada, biće neposredno uključeni u predlaganje i izbor projekata koji će biti finansirani iz lokalnog budžeta tokom naredne godine.\n“Uključivanje građana u proces donošenja odluka jedan je od naših najvažnijih prioriteta. Na taj način iz prve ruke dobijamo informacije o tome šta su njihovi prioriteti i potrebe i kako da učinimo njihov život kvalitetnijim i boljim, a naš rad transparentnijim. Posebno nam je važno da mladi iznose svoje stavove i predloge jer se promene tiču njihove budućnosti”, istakao je gradonačelnik Novog Pazara Nihat Biševac.


BiH ne sprovodi odluke suda u Strazburu\n8. oktobar/listopad, 2017.\nNeprovođenje presuda Evropskog suda za ljudska prava je nedopustivo, smatra Faris Vehabović, sudija tog Suda\nIako je Evropski sud za ljudska prava u Strazburu još sredinom 2014. godine donio presudu u korist Azre Zornić koja je tužila BiH za diskriminaciju, jer se kao građanka BiH na izborima nije mogla kandidovati za Dom naroda i Predsjedništvo BiH, sporne odredbe u Ustavu BiH do danas se nisu promijenile. To je tek jedna od presuda Evropskog suda kojom su utvrđene diskriminatorne odredbe Ustava BiH.\nNeprovođenje presuda Evropskog suda za ljudska prava je nedopustivo, smatra Faris Vehabović, sudija tog Suda sa sjedištem u Strazburu koji djeluje u okviru Vijeća Evrope, najstarije evropske organizacije.\n“Treba imati u vidu da Vijeće Evrope, čija je BiH članica od 2002. godine, konstantno prati izvršenje svih svojih presuda i sigurno neće dopustiti da jedna država kao što je BiH osam godina ‘vuče za nos’ Vijeće Evrope i ne izvršava presude Evropskog suda. Dakle, u cijelom tom paketu - imamo presudu Sejdić-Finci, gdje su u pitanju manjine, presudu Pilav, gdje su diskriminirani konstitutivni narodi zavisno od teritorije odakle dolaze i presudu Zornić, koja je ustvari zaokružila čitav taj problem na način da je uključila građane u priču o provođenju tih presuda”, navodi Vehabović.\nNacionalne političke elite u BiH nisu zainteresovane za provođenje presude Evropskog suda za ljudska prava u slučaju Zornić zato što ne žele da se odreknu ni najmanjeg dijela političke moći koju imaju prema postojećem institucionalnom sistemu, te da u političke institucije uvode neke nove aktere. S druge strane, provođenje ove, kao i presude Sejdić – Finci, otvara se niz pitanja koja se tiču promjene Ustava BiH, kaže profesor ustavnog prava na Pravnom fakulteta Univerziteta u Istočnom Sarajevu Goran Marković.\n“Političke elite se u raspravama o provođenju ove presude, isto kao i presude Sejdić-Finci, ne ograničavaju samo na pitanje kako omogućiti kategoriji ostalih da učestvuju u radu političkih institucija, nego postavljaju i neka druga pitanja koja odavno tište ustavni sistem BiH, kao što je, na primjer, da li će se moći ponoviti slučaj Željka Komšića, koji je dva puta biran u Predsjedništvo BiH, znamo na koji način i pod kojim okolnostima. Čim se sva ova pitanja postave onda je jasno da nema ništa od provođenja presude, jer nacionalne političke elite o svim ovim pitanjima imaju potpuno suprotna mišljenja”, navodi Marković.\nU vrijeme donošenja Ustava BiH, odnosno potpisivanja Dejtonskog sporazuma, cilj tih odredbi je bio da se zaustavi sukob obilježen genocidom i etničkim čišćenjem. To piše u presudi Sejdić-Finci gdje se navodi i da je u tom momentu bilo neophodno da se pristane na konstitutivne narode kako bi se osigurao mir. U predmetu Zornić, Evropski sud za ljudska prava je otišao korak dalje i u presudi iz 2014. godine naveo da poslije 18 godina od završetka rata u BiH, ne može postojati bilo kakav razlog za zadržavanje spornih ustavnih odredbi, podsjeća Faris Vehabović.\n“Ovdje se direktno govori o problemu koji potiče iz samog Ustava BiH. S obzirom na potrebu da se osigura stvarna politička demokratija, što implicira da nje trenutno nema, Sud smatra da je došlo vrijeme za politički sistem koji će svakom građaninu BiH osigurati pravo da se kandiduje na izborima za Predsjedništvo i Dom naroda, bez diskriminacije po osnovu etničke pripadnosti i bez davanja posebnih prava konstitutivnim narodima uz isključivanje manjina ili građana BiH”, pojašnjava sudija Vehabović.\nSlučaj Zornić je tek jedna od presuda Evropskog suda kojom su utvrđene diskriminatorne odredbe Ustava BiH\nUstavom BiH izričito je predviđeno da samo pripadnici konstitutivnih naroda - Bošnjaci, Srbi i Hrvati - mogu biti birani u Predsjedništvo BiH i Dom naroda. Presude Zornić i Sejdić-Finci podjednako su važne jer obuhvataju i štite obje kategorije građana koje pripadaju grupi ostalih, a to su nacionalne manjine i nacionalno neopredijeljeni građani, kaže Goran Marković.\n“Tako da je u suštini jasno da iz jedne i druge presude slijedi da BiH, prije nego što promijeni Izborni zakon i da bi uopšte mogla da promijeni Izborni zakon, mora mijenjati Ustav”, dodaje profesor Marković.\nNeprovođenjem presuda Evropskog suda za ljudska prava političari u BiH pokazuju da su nesposobni za kompromis, ističe Marković.\n“Istovremeno, nacionalne političke elite u BiH šalju poruku da im nije mnogo stalo do nekih temeljnih principa kao što je zabrana diskriminacije, jer njih nije mnogo briga što je Evropski sud utvrdio da postoji diskriminacija makar i malog broj građana koji spadaju u kategoriju ostalih, zato što taj mali broj građana nije mnogo važan u izbornim računicama nacionalnih političkih elita”, kaže Marković.\nNaivno bi bilo očekivati da će se nešto promijeniti do izbora 2018. godine. Bosna i Hercegovina bez članstva u Vijeću Evrope, odakle bi mogla biti izbačena zbog neprovođenja presuda Evropskog suda u slučajevima Sejdić-Finci, Zornić i Pilav, ne može razmišljati o daljnjim evropskim integracijama, naglašava Faris Vehabović.\n“Naravno da postoje i oni kojima je čak interes da BiH ne bude u Vijeću Evrope, da se na taj način pokaže da nije funkcionalna država kojamože da riješi banalne stvari kao što je izvršavanje presuda najvišeg Suda u Evropi koji rješava o tim stvarima, ali protiv toga se treba boriti i treba naći pravi način da se pronađe ispravno rješenje”, zaključuje sudija Evropskog suda u Strazburu Faris Vehabović.\nTema realizovana u saradnji sa Helsinškim parlamentom građana Banjaluka, u okviru Inicijative 'Građanke za ustavne promjene'.


Kompanija SKF će na godišnjoj EWEA konferenciji za 2015. godinu da predstavi inovacije u korišćenju energije vetra\n2015 новембар 09, 10:00 CEST\nKompanija SKF prikazaće niz svojih rešenja u sektoru energije vetra na ovogodišnjoj EWEA konferenciji.\nGeteborg, Švedska, 09. novembar, 2015. godine: SKF, kompanija za inženjering znanja, prikazaće niz inovacija koje poboljšavaju učinak i efikasnost osnovnih sredstava u sektoru energije vetra na godišnjoj EWEA konferenciji za 2015. godinu u Parizu. Ova rešenja omogućavaju globalnoj industriji energije vetra da optimizuje pouzdanost osnovnih sredstava, smanje zastoje i troškove održavanja novih i postojećih vetroelektrana kako bi zadovoljila sve veću potražnju za energijom vetra.\nPosetioci EWEA konferencije videće niz HRS zaptivki glavne osovine kompanije SKF, koje su posebno dizajnirane kako bi zadovoljile često složene izazove u industriji energije vetra. Ova nova generacija mašinski izrađenih zaptivki od poliuretana pruža prvu liniju odbrane između spoljašnje sredine i ključnih mehanizama glavnih ležajeva tako što štite od kontaminacije i istovremeno sprečavaju ispuštanje maziva u životnu sredinu.\nHRS zaptivke proizvedene su od G-ECOPUR poliuretana otpornog na ozon, UV zračenje i hidrolizu kako bi pružile izuzetnu otpornost na habanje u poređenju sa običnim materijalima od gume kako bi se obezbedila dugotrajnost sa minimalnom mogućnosti prevremeno oštećenje. Zaista, dokazano je da su pet puta otpornije na habanje od sledećih u nizu najboljih elastomernih materijala.\nOvaj niz uključuje tri različita dizajna i mogu da se naprave tako da ispunjavaju specifične zahteve kupaca za različite primene. Zaptivke omogućavaju proizvođačima opreme da maksimalno iskoriste prostor i minimiziraju težinu gondole turbine jer su lakše i manje od dizajna lavirint zaptivki. Svaki dizajn je dostupan u jednodelnoj i razdvojenoj verziji za jednostavno montiranje tokom proizvodnje gde rukovaoci mogu da pristupe zadnjem kraju osovine ili za zamenu gornjeg tornja i primene u proizvodnji gde nema pristupa zadnjem kraju osovine.\nKrut materijal i dizajn zaptivki znače da se montiranje može obaviti veoma jednostavno bez posebnog alata, što će uštedeti do četiri radna sata po zaptivci u poređenju sa dizajnima od drugih materijala. Montiranje je jednostavnije zahvaljujući glatkom spoljnom prečniku HRS zaptivki, dok pažljivo optimizovana geometrija zaptivke minimizuje rizik okretanja zaptivke ili gubitka potisne opruge od nerđajućeg čelika tokom sklapanja.\nBiće takođe predstavljen i sistem za daljinsko praćenje stanja „WindCon“ kompanije SKF za vetroelektrane sa softverom „@ptitude Observer“. Ova moćna alatka omogućava rukovaocima da proaktivno pristupe održavanju kako bi obezbedili neprestan pouzdan rad i poboljšanu pouzdanost. Razvijen je kako bi omogućio vetroelektranama da produže vremenski period između dva održavanja turbina, efikasnije upravljaju resursima i spreče skupe zastoje, istovremeno smanjujući troškove rada.\nSveobuhvatni sistem već pomaže stotinama rukovalaca turbina širom sveta da poboljšaju učinak i eliminišu kvarove. „WindCon“ ima senzore vibracija postavljene na ležajeve glavne osovine turbine, menjač pogonskog sistema i generator za sakupljanje radnih podataka i pružanje analize i dijagnostike preko softvera „@ptitude“. Ovaj integrisani pristup praćenju stanja omogućava brzo i pouzdano sakupljanje velike količine složenih podataka o postrojenju kako bi se identifikovali kvarovi pre nego što postanu problem.\nSistem jednako čini ove podatke pristupačnim u celoj organizaciji, omogućavajući direktnu analizu nakon otklanjanja kvarova i istragu kvarova kako bi se uvele preventivne mere. Nedavna unapređenja softvera „@ptitude“ sada znače da samo prati turbine tokom perioda rada, eliminišući lažne alarme, dok poboljšanja grafičkog prikaza omogućavaju brzo poređenje ponašanja mašina kako bi se povećale mogućnosti dijagnostikovanja. Interfejs je takođe dizajniran u skladu sa IEC61400-25, omogućavajući razmenu informacija sa drugim vetroelektranama, što dodatno poboljšava mogućnosti dijagnostikovanja.\nKonferencija EWEA 2015 održaće se od 17. do 20. novembra 2015. na svetskoj izložbi „Ekspo“ u Parizu, adresa: Porte de Versailles, Pavilion 1, Pariz. Posetioci konferencije mogu pronaći kompaniju SKF u hali 1, na štandu N07.\nSKF je vodeći svetski dobavljač ležajeva, zaptivača, mehatronike, sistema za podmazivanje i usluga koje uključuju tehničku podršku, održavanje i usluge za održavanje pouzdanosti, konsalting i obuku u oblasti inženjeringa. Kompanija SKF ima predstavništva u više od 130 zemalja i oko 15.000 distributera širom sveta. Godišnja prodaja u 2014. godini je iznosila 70.975 miliona švedskih kruna (8,5 milijardi amer. dolara), a broj zaposlenih je bio 48.593. www.skf.com\nSlika za novine - HRS close2 (476 KB) pregled\nKomplet za novine (227 KB)


"Snajperista" Bogdanović – trenutno najprecizniji trojkaš NBA lige! - mediji.net\nSrpski košarkaš Bogdan Bogdanović nalazi se u sjajnoj formi.\nNakon nešto slabijeg ritma u prvim mesecima u Atlanti, gde mu je proces prilagođavanja poremetila i povreda, naš bek se nametnuo kao jedan od lidera Hoksa.\nBogdanović je kod novog trenera Nejta Mekmilana dobio više slobode u igri pa je od sekundarnog plejmejkera postao jedan od nosilaca napadačke igre "jastrebova".\nSrbin je u pobedi Hoksa nad Pelikansima (123:107) pogodio četiri uzastopne trojke u neverovatnoj seriji svog tima od 11/11 za tri u trećoj...\nBila je među prvim supermodelima, a sa 67 godina izgleda sjajno\nKasnih 70-ih godina prošlog veka bila je najpoznatija manekenka, pojavila se na 500 naslovnih strana raznih magazina, a 25 godina bila je zaštitno lice "Cover girl"\nAli se tokom donatorskog skupa obrušio na dvojicu uglednih republikanaca - Miča Mekonela, lidera republikanske manjine u Senatu i Majka Pensa, bivšeg potpredsednika SAD.Tramp je Mekonela nazvao pogrdnim imenom jer je samo konstatovao da je Džo Bajden pobedio na predsedničkim izborima, a Majka Pensa...\nNi posle 22 godine nema pravosnažno osuđenih za ubistvo Ćuruvije\nDanas se navršava 22 godine od ubistva Slavka Ćuruvije, novinara i vlasnika Dnevnog telegrafa i Evropljanina.Ćuruvija je ubijen 11. aprila 1999. godine, ispred zgrade u kojoj je stanovao u Svetogorskoj ulici u Beogradu.Ni 22 godine kasnije nema pravosnažno osuđenih za njegovo ubistvo, a...\nZvezda u Ivanjici želi da overi trijumf iz derbija protiv Javora, jedine ekipe koju nije savladala ove sezone u prvenstvu.Ako se pogleda celokupna statistika samo su Omonija, Milan i Hofenhajm ostavili Zvezdu bez pobede u direktnim duelima, naravno u evropskim nadmetanjima.Tim Dejana Stankovića hita...


Nikodijević i ministarka Vujović obišli rekonstruisanu pešačku stazu na Adi Ciganliji - Beogradski Portal\nNikodijević i ministarka Vujović obišli rekonstruisanu pešačku stazu na Adi Ciganliji\nPredsednik Skupštine grada Nikola Nikodijević i ministarka za zaštitu životne sredine Irena Vujović obišli su danas rekonstruisani deo pešačke staze na ulazu u Adu Ciganliju. Događaju je prisustvovao član Gradskog veća Slobodan Šolević i predsednik opštine Čukarica Srđan Kolarić.\nNikodijević je podsetio da je Ada Ciganlija najveći sportsko-rekreativni i kulturni centar u Beogradu koji posećuje ogroman broj posetilaca.\n– Veliki broj posetilaca nas obavezuje da svake godine dodatno unapređujemo postojeće sadržaje. Svakako, sve što se radi „nosi” i obavezu očuvanja prirode na Adi Ciganliji. Trudimo se da svake godine povećavamo broj novih stabala i sadnica, a svi radovi se izvode uz obaveznu zaštitu životne sredine. Zahvaljujući Ministarstvu za zaštitu životne sredine, kao i resornom gradskom sekretarijatu, u protekle dve godine na Adi je zasađeno više od 2.000 sadnica i postoji jasna namera da i u narednom periodu nastavimo sa pošumljavanjem Ade Ciganlije. Osim pošumljavanja, moramo da vodimo računa i o postojećem šumskom fondu, s obzirom na fizičku starost stabala – rekao je Nikodijević.\nPrema njegovim rečima, na Adi postoje sadržaji koji su prilagođeni svim uzrastima, sa preko 50 otvorenih terena koji su besplatni i na raspolaganju svim građanima.\n– Za sledeću godinu planiramo da povećamo kapacitete biciklističkih staza. Ukoliko proširimo biciklističku stazu i povežemo je sa Beogradom na vodi, a posle i sa Sportsko-rekreativnim centrom „Milan Gale Muškatirović”, dobili bismo najdužu i najlepšu biciklističku stazu u Jugoistočnoj Evropi, što nam je svakako i cilj. Pored toga, postojeće sadržaje moramo održavati, tako da sam u razgovoru sa direktorom JP „Ada Ciganlija” razmatrao i eventualnu rekonstrukciju pešačke staze, budući da je prilično stara. Postoje i ideje za otvaranjem novih sportskih sadržaja koji će doprineti povećanju atraktivnosti ovog dela grada. Verujem da će veoma uskoro biti otvoreno skijalište i da će deca na Adi moći da uče da skijaju. To jeste malo neuobičajeno, ali će svi moći uskoro da vide kako će to izgledati. U perspektivi je i otvaranje pešačko-biciklističkog mosta koji će povezati Adu Ciganliju sa novobeogradskom obalom Save. Na taj način će Ada postati dostupnija sugrađanima sa Novog Beograda. Urađena je nova ulazna rampa, a povećan je kapacitet parking mesta na ulazu radi smanjenja broja automobila koji ulazi na Adu. Kupljeni su električni vozići koji će besplatno prevoziti posetioce oko jezera, a u daljoj perspektivi je i proširenje sportskih kapaciteta, budući da je upitanju pravi „biser” Beograda. Verujem da će Ada u godinama koje dolaze nastaviti da se razvija i ostati atraktivna za posetioce, kao i da će dobijati organizaciju brojnih sportskih i drugih događaja. Prošle godine na Adi je bilo preko 300 događaja na otvorenom, što je zaista veliki broj i verujem da će tako biti i u budućnosti – rekao je Nikodijević.\nMinistarka za zaštitu životne sredine Irena Vujović je izrazila zadovoljstvo zbog prilike da obiđe završeni projekat rekonstrukcije dela pešačke staze na Adi Ciganliji.\n– Opština Čukarica i JP „Ada Ciganlija” su sugerisali Gradu Beogradu i Ministarstvu za zaštitu životne sredine da postoji problem sa klizištem na ovom delu šetališta, nakon čega je Ministarstvo reagovalo. Javno preduzeće „Ada Ciganlija” je zahvaljujući dobrom projektu, koji je pre svega značajan za zaštitu životne sredine i njeno unapređenje, uspelo da obezbedi sredstva za zaustavljanje klizišta i sanaciju ovog dela šetališta. Ada je omiljeno mesto Beograđana i ovo je fantastičan primer dobre saradnje Ministarstva i lokalne samouprave. Ministarstvo nastoji da ravnomerno raspoređuje sredstva i da u svakoj lokalnoj samoupravi napravi pomak po pitanju zaštite životne sredine. Projekti koji se tiču ekologije nisu značajni isključivo zbog samih rezultata u oblasti životne sredine već i doprinose podizanju svesti o važnosti ovih pitanja – rekla je Irena Vujović.\nDirektor JP „Ada Ciganlija” Robert Đukić je zahvalio ministarki Vujović jer je Ministarstvo, kako je rekao, obezbedilo novac za sanaciju dela šetališta.\n– U okviru sanacije urađeno je i proširenje pešačke staze i ovo je sada jedno od najlepših mesta sa panoramskim pogledom na jezero. Bez podrške Nikole Nikodijevića i Grada, sigurno ne bismo uspeli da razvijamo Adu Ciganliju ovom brzinom i konstantno unapređujemo sadržaje. Pre pet godina smo usvojili Akcioni plan razvoja Ade Ciganlije i u velikom delu su ispunjeni postavljeni ciljevi – rekao je Đukić.


Skupština RS podržala Dodikov veto na odluke Predsjedništva BiH\nSjednica Narodne skupštine RS-a, 29. juni\nSkupština Republike Srpske u srijedu, 29.jula je u Banjaluci, na posebnoj sjednici, podržala veto koje je član Predsjedništva BIH, Milorad Dodik uložio na tri odluke Predsjedništva BiH od 22. jula.\nDodik je te odluke proglasio „veoma štetnim po vitalne interese Republike Srpske“.\nRadi se o odlukama koje su donesene na sjednici bez konsenzusa.\nSporna je Odluka o odobravanju zaključivanja Memoranduma o saradnji između Ministarstva sigurnosti BiH i Ministarstva unutrašnje sigurnosti Sjedinjenih Američkih Država (SAD) o saradnji u vezi s upotrebom putničkih informacija, zatim o Sporazumu o učešću BiH u Programu za međunarodnog ocjenjivanje učenika (PISA) 2021. i Odluka o pristupanju BiH Međunarodnom istraživanju razvoja čitalačke pismenosti PIRLS 2021.\n„Sve ono što je mimo Ustava, sve ono što je mimo interesa Republike Srpske, mimo nadležnosti naših institucija, ne može da bude prihvaćeno taman na drugoj strani bile Sjedinjene Američke Države i sve druge zemlje zajedno“, poručio je Dodik.\n„Ovdje je mjesto odluke. Ono što mi moramo afirmisati jeste da je Republika Srpska konačno mjesto odluke iza odluke Predsjedništva BiH“, rekao je Dodik.\nSkupština RS podržala je I zaključke klubova poslanika nekoliko stranaka.\nU zaključcima se navodi kako Skupština RS podržava zaključivanje sporazuma o razmjeni podataka, evidencije PNR podataka /evidencija o imenima putnika/, ali isključivo u skladu sa pozitivnim pravnim propisima u BiH i međunarodnim standardima u ovoj oblasti.\nU drugom zaključku skupštinske većine se navodi da Skupština RS podržava učešće obrazovnih sistema iz BiH, odnosno Republike Srpske, u Međunarodnom istraživanju razvoja čitalačke pismenosti PIRLS.\nVlada Republike Srpske se u trećem zaključku zadužuje da preduzme potrebne aktivnosti da bi Republika Srpska samostalno učestvovala u Međunarodnom istraživanju razvoja čitalačke pismenosti PIRLS.\n“Narodna skupština podržava učešće obrazovnih sistema iz BiH, odnosno Republike Srpske, u Programu za međunarodno ocjenjivanje učenika PISA 2021. Sporazum o učešću BiH u Programu PISA 2021 ne odražava ustavnu strukturu BiH niti ustavne i zakonske nadležnosti Republike Srpske ni u smislu načina na koji se prikazuju rezultati testiranja, ni u smislu učešća predstavnika Republike Srpske u Upravnom odboru i koordinacionim tijelima”, navodi se u četvrtom zaključku.\nU petom zaključku zadužuje se član Predsjedništva BiH Milorad Dodik da u skladu sa svojim ovlaštenjima, pokrene novu inicijativu i pregovore za zaključivanje Sporazuma o učešću BiH u Programu za međunarodno ocjenjivanje učenika PISA 2021 uz obavezno poštovanje mišljenja i stavova nadležnih organa Republik Srpske.\nSkupština RS je potvrdila veto dvotrećinskom većinom, što znači da se odluke koje je usvojilo Predsjedništvo BiH poništavaju.\nNarodna skupština Republike Srpske je i 19. jula 2019. godine potvrdila izjavu člana Predsjedništva BiH Milorada Dodika, po kojoj je Zaključak o prihvatanju zvaničnog stava Bosne i Hercegovine u vezi sa nastavkom izgradnje mosta Komarna – Pelješac od strane Republike Hrvatske, donesen bez konsenzusa na 4. redovnoj sjednici Predsjedništva BiH, održanoj 16. jula 2019. godine, veoma štetan po vitalne interese Republike Srpske.\nČlanom V Ustava Bosne i Hercegovine definisano je da se odluke u Predsjedništvu BiH donose u pravilu konsenzusom. Odluke mogu biti usvojene i glasovima dva člana, ukoliko svi pokušaji da se postigne konsenzus ne uspiju.\nČlan Predsjedništva BiH koji se ne slaže sa odlukom može odluku Predsjedništva proglasiti destruktivnom po vitalni interes entiteta za teritoriju sa koje je izabran, pod uslovom da to učini u roku od tri dana po njenom usvajanju.\n„Takva odluka će biti odmah upućena Narodnoj skupštini Republike Srpske, ukoliko je tu izjavu dao član sa te teritorije, bošnjačkim delegatima u Domu naroda Federacije, ukoliko je tu izjavu dao bošnjački član, ili hrvatskim delegatima u istom tijelu, ukoliko je tu izjavu dao hrvatski član. Ukoliko takav proglas bude potvrđen dvotrećinskom većinom glasova u roku od 10 dana po upućivanju, osporavana odluka Predsjedništva neće imati učinka“, navodi se u Ustavu BiH.


Vučićević: "Nisam želeo 'preko', Zvezda je pravi put" - Sportske.net\nVučićević: "Nisam želeo 'preko', Zvezda je pravi put"\nNovi fudbaler Crvene zvezde Vanja Vučićević izjavio je da je imao ponude za odlazak u inostranstvo ali da je dolazak u najtrofejniji srpski klub najbolji put za razvoj karijere.\nStigao je - Sin Partizanove legende je peto Zvezdino pojačanje!Slavljenik Grof - Mušema bi bila odličan rođendanski poklon!Zvezda - Danas nova promocija, petorica vežbaju potpis!Turci uporni, Zvezda popušta - Ibanjez ipak odlazi?!Navijači Trabzona ''u ofanzivi'' - Ne odustaju od Ibanjeza!\nFudbalski klub Crvena zvezda angažovao je u sredu peto pojačanje u letnjem prelaznom roku, a u medija centru stadiona "Rajko Mitić" upriličena je promocija doskorašnjeg člana Čukaričkog.\nČetvorogodišnji ugovor sa šampionom Srbije danas je potpisao Vanja Vučićević (18), sin bivšeg fudbalera i legende Partizana Nebojše Vučićevića.\n"Zaista sam presrećan što sam došao u ovako veliki klub kao što je Crvena zvezda. Zahvaljujem se klubu na poverenju, a na meni je sada sve ostalo, da svojim trudom, zalaganjem i radom na treningu dokažem da zaslužujem Zvezdin dres" rekao je Uške junior.\nNovopečeni član crveno-belih svestan je da njegovo vreme tek dolazi i zbog toga ne brine što verovatno neće biti u prvom planu tokom predstojeće sezone.\n"Konkurencija je u Zvezdi velika, ali ja sam mlad igrač, i došao sam kao, da tako kažem, biser za budućnost, i tek treba da se dokazujem na treninzima, a biće kako treneri odluče" dodao je Vučićević.\nZa talentovanog napadača ovo je prvi profesionalni ugovor pošto je odbio saradnju sa Čukaričkim za čije je omladinske selekcije postigao 16 golova u minuloj sezoni.\n"Žao mi je zbog svega što se desilo, jer sam nosio ekipu u prvom delu sezone, i očekivao sam da ću biti još bolji u drugom delu. Ponosan sam na njih što su osvojili titulu, to su moji drugari" istakao je Vučićević.\nOmladinski reprezentativac zadužio je dres sa brojem 98 a već je imao priliku da se upozna sa trenerom Miodragom Božovićem koji je ostavio snažan utisak na mladog igrača.\n"Upoznao sam Grofa prethodnih dana na treninzima, a čuo sam od mnogih da je neverovatan čovek, predobar i da voli mlade igrače. Svaka reč je suvišna, vidite i sami kakav je uspeh dostigao, osvojio titulu, pobegao mnogo bodova Partizanu... Vreme je pred nama" kazao je Vučićević.\nRecimo i to da je Crvena zvezda dobila bitku za talentovanog fudbalera iako je Vanja Vučićević imao inostrane ponude, pa je tako nedavno boravio u Madridu, gde je trenirao sa vršnjacima iz Atletiko Madrida.\n"Bilo je dobro u Španiji, bio sam tamo nedelju dana, malo sam trenirao, pregovarali smo, ali moja odluka je bila da ne odem preko. Mislim da je pravi put za mene da ostanem u Srbiji još, potpisao sam za ovako veliki klub i presrećan sam" zaključio je Vučićević.\nVanja Vučićević je tako postao peto pojačanje Crvene zvezde u tekućem prelaznom roku, pošto su pre njega ugovore sa šampionom Srbije potpisali Stefan Milošević, Adam Mičel, Tomas Fibel i Andrija Luković.\nViše o daljim koracima crveno-belih u prelaznom roku mogli ste da čitate OVDE!


Zahvaljujući Miletiću, stvorena je Srpska Atina kakvu danas znamo, mesto u kojem danas živimo – Lajk.rs Document\nZahvaljujući Miletiću, stvorena je Srpska Atina kakvu danas znamo, mesto u kojem danas živimo\nPovodom 120 godina od smrti najvećeg gradonačelnika Novog Sada Svetozara Miletića,oglasio je aktuelni gradonačelnik Miloš Vučević.\n– Kad je Svetozara Miletića otac iz Mošorina doveo u Novi Sad da ga da na neki zanat, njegov prijatelj, advokat Aron Maletin, takođe rodom iz Mošorina, videvši svedočanstvo sa odličnim ocenama, nagovorio ga je da sina da u gimnaziju: “Izdrži, Simo, kako znaš troškom za godinu dana, a posle će moja briga biti”.\nI bilo je tako, a Svetozar je postao prvi odličan đak iz svih predmeta u svim semestrima, te se opravdano smatralo da je bio jedan od najboljih učenika Velike srpske pravoslavne gimnazije u Novom Sadu. Otac nije pogrešio, jer Miletić je postao i advokat, znameniti političar, borac za srpske nacionalne interese u Vojvodini, uticajni novinar i najmlađi gradonačelnik Novog Sada u dva mandata. Zahvaljujući njemu, stvorena je Srpska Atina kakvu danas znamo, mesto u kojem danas živimo. Kao gradonačelnik Miletić je srpski jezik i ćirilicu proglasio zvaničnim jezikom i pismom u Novom Sadu, ukinuo je nemačku realku, zalagao se za podizanje Gradske kuće u srpskom delu Novog Sada, a kao najtrajnije dostignuće ostaje rad na podizanju SNP i preseljenju Matice srpske iz Pešte u Novi Sad, koji tako postaje centralna tačka srpske kulture. Ovaj veliki čovek to nije postigao sam, saradnici su mu bili divovi naše nacionalne kulture kao što su Jovan Jovanović Zmaj, Laza Kostić i Jakov Ignjatović. Osim kao gradonačelnika Novog Sada, danas Miletića pamtimo kao legendarnog vođu Srpske slobodoumne stranke, koja je borbu za prava Srba u tadašnjoj Austrougarskoj podigla na viši nivo i učinila je aktuelnom. Takođe, kao osnivač uticajnog lista “Zastava” uspeo je da ideje nacionalnog oslobođenja i ujedinjenja dopru do Srba svih staleža i zanimanja. Ovakav neumorni nacionalni rad Svetozaru je doneo samo nevolje i patnje – dva puta je smenjivan sa pozicije gradonačelnikag Svetozara Miletića, ispričajte svojoj deci ko je bio naš velikan, “da zapamte njegov lik”!\nPročitajte još... NAJLEPŠA KOŠARKAŠKA PRIČA Čuveni doček na balkonu pravi nove šampione: Gledala sam ih i pomislila "želim i ja to da doživim"!\nIZ MINUTA U MINUT Ovako je tekla akcija policije u kojoj je pao Velja Nevolja i još njih 16! REŠIĆE SE MNOGA UBISTVA\nOvako su Nišlije krstile novoizgrađenu zgradu (FOTO)


Srednjevekovni vitezovi osvojili nišku Tvrdjavu - MIC - Medijski istraživački centar\nVitezovi u oklopima, konjanici, dame i najmladji obučeni u odore poput onih koje su se nosile u srednjem veku prošetali su u toku prepodnev od niške Tvrdjave do tržnog centra "Kalča" u okviru Viteškog festivala "Fortres protektors".\nPredsednik Udruženja "Vireška družina zmajeva griva" iz Niša Dušan Hadžić rekao je da se festival prvi put organizuje u Nišu, a okupio je viteška udruženja iz Sremskih Karlovaca, Jagodine, Beograda, Kraljeva, Stalaća i Gračanice.\n"Posetioci festivala će u toku popodneva na platou u Tvrdjavi moći da prate takmičenje u pravim viteškim disciplinama kao što su jahanje i bacanje koplja ili streličarstvo", rekao je on.\nZa najmladje posetioce, dodao je Hadžić, u Tvrdjavi će biti organizovana škola mačevanja i viteški turnir.\n"Osnovni cilj organizovanja ovakvih festivala je očuvanje tradicije, srpske istorije i viteštva. Takodje nam je cilj da pokažemo da nije preteško nositi viteški oklop iako svaki ima preko 30 kilograma", rekao je Hadžić.\nNajmladji učesnici festivala Tara (5) i Relja Živanović (10) iz Kruševca u Niš su stigli u pratnji majke Dušice Živanović i tetke Svetlane Djokić.\nSvi oni istakli su da ne propuštaju viteške festivale širom Srbije i veoma rado oblače "srednjevekovnu" odeću.\n"Želimo da očuvamo tradicionalne vrednosti i vratimo se korenima", izjavila je Svetlana Djokić.\nOstali učesnici viteškog festivala takodje su istakli da učestvuju na ovakvim skupovima jer žele da sačuvaju srpsku istoriju i tradiciju.\nNaglasili su da ih gradjani sve bolje prihvataju i više ne uporedjuju sa vikinzima ili samurajima već sa srpskim vitezovima, što je i njihov osnovni cilj.\nFoto: Saša Djordjevic\ndecembar 15 2019\nNovinarske veštine za organizacije koje se bave ekologijom\nПрофесорски – што содржи еден прилог?


Specijalno tužilaštvo obavestilo sud da je okončalo predmet protiv Gucatija i Haradinaja - Kosovo Online\nSpecijalno tužilaštvo obavestilo sud da je okončalo predmet protiv Gucatija i Haradinaja\n11. Novembar 2021. • 17:52\nSpecijalizovano tužilaštvo (SPO) obavestilo je sudsko veće da je okončalo predmet protiv bivših lidera ORV OVK Hisnija Gucatija i Nasima Haradinaja, prenosi Reporteri.\nTo obaveštenje je objavljeno 10. novembra i dopis je dostavljen Specijalnom sudu.\nSudsko veće u postupku protiv Gucatija i Haradinaja odredilo je 6. decembar kao datum za početak izvođenja dokaza odbrane, a prethodno će biti održana pripremna konferencija odbrane 2. i 3. decembra.\nOčekuje se da će odbrana podneti zahtev za odbacivanje pojedinih ili svih optužbi po pravilu 130 do 17. novembra.\nSuđenje Gucatiju i Haradinaju je počelo 7. oktobra, a četvrti svedok Danijel Moberg završio je svedočenje 5. novembra.\nHisni Gucati se zajedno sa Nasimom Haradinajem tereti za krivična dela protiv sprovođenja pravde, odnosno za ometanje službenih lica u vršenju službene dužnosti, za zastrašivanje svedoka, osvetu i narušavanje tajnosti postupka.\n"Optužbe iznete u potvrđenoj optužnici zasnivaju se na osnovanoj sumnji da su najmanje u periodu od 7. do 25. septembra 2020. Gucati i Haradinaj neovlašćeno obelodanili informacije zaštićene Zakonom o specijalizovanim komorama, uključujući identifikacione podatke nekih (potencijalnih) svedoka, na tri konferencije za štampu i drugim javnim aktivnosti, kao i daljim širenjem gde se izjave nalaze na mrežama", navodi se u saopštenju Specijalizovanih veća.\nGucati i Haradinaj su optuženi da su davali pogrdne komentare na račun potencijalnih svedoka i više puta izražavali nameru da naškode radu Specijalizovanih veća.\n"Ovim akcijama Gucati i Haradinaj su narušili tajnost postupka i zastrašili (potencijalne) svedoke Specijalizovanog tužilaštva i kao rezultat toga ometali rad i istrage SPO", navodi se u obaveštenju Specijalizovanih veća Kosova.\nKosovo Specijalni sud Hisni Gucati Nasim Haradinaj\nHag: Izvođenje dokaza odbrane Gucatija i Haradinaja od 6. decembra\nSudsko veće u predmetu protiv bivših lidera ORV OVK Hisnija Gucatija i Nasima Haradinaja odredilo je danas 6. decembar kao privremeni datum za početak izvođenja dokaza odbrane, prenosi Koha.\nGucati i Haradinaj umesto svoje odbrane optuživali Srbe\nHag: Na suđenju Gucatiju i Haradinaju danas četvrti svedok


Glavna tema razgovora bila je organizacija predstojećeg Svetskog prvenstva u boksu, koje se održava u našem glavnom gradu od 25. oktobra do 6. novembra ove godine.\nPričalo se i o predstojećem tradicionalnom turniru Beogradski pobednik, koji je u kalendaru Evropske bokserske federacije a održaće se od 24. do 28. aprila u renoviranoj Hali opštine Rakovica.\nPredsednik BSS Nenad Borovčanin na sastanku kod gradske sekretarke za sport i omladinu\nPoseban osvrt bio je okrenut i Nacionalnoj školi boksa koja se sprovodi u celoj zemlji, kao i na izbornoj Skupštini Bokserskog saveza Beograda.\nSekretarka Belojević predložila je da se na Svetskom prvenstvu u Beogradu, naravno ako to situacija oko korona virusa dozvoli, organizuju skupovi legendi našeg sporta iz puno olimpijskih disciplina, kako bi se pokazalo da je sport najbolji ambasador naše zemlje. Legende bi gledale boks i međusobno se podsećale na uspešne dane iz mladosti a bile bi na raspolaganju i mladim sportistima da se slikaju sa njima i daju im određene savete.\nPostoji mogućnost da se finale Beogradskog pobednika održi na otvorenom na Kalemegdanu i sekretarka je istakla da jedva čeka da vidi taj spektakl u režiji olimpijskog boksa.\nVideo: Najava Regionalne bokserske lige\nNajava Regionalne bokserske lige\nFIRMA UJAKA MINISTARKE ISTRAŽUJE IMA LI LITIJUMA U VALJEVU Nekoliko ekoloških udruženja traže ostavku Zorane Mihajlović


jaka reakcija imunog sistema - Netolerancija na Hranu Test Netolerancija.com\njaka reakcija imunog sistema - Kako možete ublažiti bol\nPočnite da radite na daljinu preko Medicomata i ponudite klijentima uslugu 'Daljinska dijagnoza i terapija' i naplatite po satu ili blokirajte sesije. Klijenti ne moraju da napuštaju svoj dom da bi dobili najbolju zdravstvenu zaštitu. Ovaj daljinski format uživo se može koristiti za bilo koje zdravstveno stanje. netolerancija\nPotpuno automatski uređaj, jaka reakcija imunog sistema and Jednostavan, ali efikasan Medicomat. netolerancija Agresivniji lekovi uključuju inverzivne terapije koje treba raditi uz preporuku i nadzor lekara. Uređaji za vuču vrše "povlačeći" pritisak prema gore na vratu za dekompresiju diskova kičmene moždine, dok terapija inverzije koristi gravitaciju za stvaranje ove sile. Dekompresija oslobađa stres kičmene moždine i pomaže pri ublažavanju bolova u vratu.\nLjudsko telo je jedna velika fabrika prirodnih lekova, odnosno akupunkture. Lekomatom stimuliše lučenje čak 160 različitih supstanci imunološke odbrane. Na ovaj način se umesto hemijskih supstanci koriste prirodni stimulatori imunološkog sistema. netolerancija\nLečenje seboroičnog dermatitisa, jaka reakcija imunog sistema and Kako možete pomoći sebi. netolerancija Lekomat uređaj smanjuje bol i pomaže kod mnogih bolesti i tegoba. Za nekoliko minuta automatski smanjuje bol u stomaku, leđima, vratu i nogama. Lista bolesti koje uređaj leči je dugačka, a poboljšanja se osećaju već nakon dan ili dva. Posebno je efikasan kod bolesti nervnog sistema, bronhitisa, astme, alergija, stresa.\n© 2021 Medicomat Limited Netolerancija.com jaka reakcija imunog sistema, Powered by Medicomat.com and NSystems LLC, USA


Zvizdić – Brajović: Više raditi na kreiranju zajedničkih projekata – UCDER\nTokom sastanka predsjedavajućeg Vijeća ministara BiH Denisa Zvizdića i predsjednika Skupštine Crne Gore Ivana Brajovića, koji se nalazi u službenoj posjeti BiH, poručeno je da postoji prostor za još kvalitetniju ekonomsku, privrednu, kulturnu i trgovinsku saradnju između ove dvije zemlje, prenosi Anadolu Agency (AA).\nZvizdić je čestitao građanima Crne Gore članstvo u NATO savezu i istaknuo da je Crna Gora važan faktor u regionu u segmentu stabilnosti, mira i promoviranja dijaloga.\nPredsjedavajući Zvizdić i predsjednik Brajović su se tokom razgovora saglasili da između BiH i Crne Gore nema otvorenih pitanja i da odnosi dvije države mogu biti primjer dobre saradnje.\nRekli su i da postoji prostor za još kvalitetniju ekonomsku, privrednu, kulturnu i trgovinsku saradnju, te da je u narednom periodu potrebno raditi na unapređivanju odnosa u tim segmentima. Istaknuli su da zemlje regiona moraju više raditi na kreiranju zajedničkih projekata kako bi ostvarili još snažniji zamah ka Evropskoj uniji.\nRazmijenili su mišljenja o aktuelnoj ekonomskoj i političkoj situaciji u BiH i Crnoj Gori, kao i o ostvarivanju ciljeva na putu ka evropskim integracijama dvije države.\nDelegacija Skupštine Crne Gore, koju predvodi predsjednik Ivan Brajović, nalazi se u službenoj posjeti Bosni i Hercegovini.\nTags: Denis ZvizdićIvan BrajovićProjekti\nSledeći članak I nakon Brexita sloboda kretanja iz EU-a u Veliku Britaniju\nPrethodni članak Ministarski sastanak u okviru Strukturiranog dijaloga o pravosuđu


Novo rukovodstvo stranke u decembru – Nadlanu.com\nNovo rukovodstvo stranke u decembru\nBEOGRAD, 25. septembra 2010. (Beta) – Predsednik Socijalističke partije Srbije Ivica Dačić u subotu je u Beogradu, uoči sednice Glavnog odbora stranke, najavio da će SPS na kongresu u decembru izabrati novo "podmlađeno" rukovodstvo.\nBEOGRAD, 25. septembra 2010. (Beta) – Predsednik Socijalističke partije Srbije Ivica Dačić u subotu je u Beogradu, uoči sednice Glavnog odbora stranke, najavio da će SPS na kongresu u decembru izabrati novo „podmlađeno“ rukovodstvo.\n„SPS nije imao dovoljno prostora da se predstavi kao autentična socijalistička stranka već je bio predstavljen kao stranka Slobodana Miloševića“, rekao je Dačić novinarima i dodao da budućnost SPS-a ne počiva na „imenima iz prošlosti“.\nDačić nije želeo da govori o imenima kandidata za novo rukovodstvo stranke. Dačić je rekao da SPS-u prilazi sve više mladih koji nisu bili ni rođeni u vreme kada je ta stranka osnovana. Predsednik SPS je istakao da socijalisti treba da izvuku iz svoje prošlosti ono što je bilo „pozitivno“.